24/11/2017 | 08:38\nDa bi bilo koja kompanija napredovala u trenutku vremena u kome živimo, pa i naša, mora da ulaže u unapređivanje i modernizaciju procesa, kao i u razvoj tehnologije, kaže za BIZLife magazin izvršni direktor kompanije Mercata Peter Jagodič.\n„Ovde godine mnogo smo ulagali u modernizaciju naših distibutivnih centara. Tako smo u svoj beogradski distibutivni centar implementirali najsavremenija tehnološka rešenja, među kojima su viljuškari koji pripadaju Turret rack tehnologiji. Reč je o specijalno dizajniranim uređajima za rad u uskim prolazima, koji omogućavaju veliku gustinu regala i maksimizaciju skladišnog kapaciteta na određenoj površini objekta. Zatim, prvi smo u Srbiji koji koriste najnoviji TC 8000 Zebra uređaje za očitavanje bar codova. Time smo osigurali brzu i pouzdanu kontrolu robe pri prijemu, razmeštaju, popuni lokacija i izdavanju,“ kaže Jagodič i dodaje da kompanija u narednom periodu namerava da održimo kontinuitet u ulaganjima, „najviše u dobra i napredna tehnološka rešenja, ali i u ljude, koji su glavni motor naših promena“.\nNeko ima sjajan proizvod, koji zahteva posebne uslove skladištenja, i prilično obimnu distribuciju. Kako biste tom klijentu objasnili da je Mercata prava kompanija za njega?\nMercata je po prihodima drugi distibuter na tržištu Srbije, a da bismo očuvali tu poziciju, a u narednim godinama postali i vodeći distibuter na tržištu, u svom poslovanju primenjujemo najviše standarde i savremena tehnološka rešenja. Ono što nas izdvaja na tržištu je najbrža i najšira distributivna mreža koja broji više od 18.000 objekata. Raspolažemo i jakom transportnom mrežom, sa preko 300 vozila, među kojima su teretna, dostavna i komercijalna vozila. Veoma vodimo računa o uslovima skladištenja proizvoda, o sistemima obezbeđenja, ali takođe vodimo računa i o temperaturnim uslovima prilikom skladištenja proizvoda, da budu u skladu sa standardima kvaliteta, kako bi se izbeglo bilo kakvo oštećenje ili promena u kvalitetu pod uticajem svetlosti, vlage ili temperature. Kada su cigarete u pitanju, tu posebno treba imati u vidu da je to skup proizvod, te da distribucija istih mora da osigura i veoma visok nivo obezbeđenja.\nKako biste opisali prethodnih 26 godina Mercate, koje su to bile ključne godine u poslovanju kompanije?\nKao izazovne, dinamične i uspešne. Ono što posebno mogu da izdvojim jeste trenutak osnivanja kompanije 1991. godine, zatim 2008. godinu kada je Mercata postala ekskluzivni distributer JTI. Tokom tog perioda udvostručili smo njihovo učešće na tržištu koje sada prelazi 22%, a unutar duvanske industrije JTI je postala kompanija sa najbržim organskim rastom.\nSledeća jako važna godina za nas bila je 2015. kada smo svoje poslovanje proširili van domena distribucije za duvanske proizvode. To je bila godina kada smo u svoj asortiman uvrstili i FMCG kategorije proizvoda. Na to su nas podstakli partneri, zadovoljni uslugom koju pružamo, jer je distibucija cigareta jako zahtevna, a kada u tom segmentu radite dobar posao i imate uspešne klijente, onda imate razloga da gledate i šire. Tokom 2017. godine smo ostvarili i više od dva nova ekskluzivna partnerstva, među kojima bih izdvojio poslednja dva zaključena, sa Fruvitom i Violetom, što samo potvrđuje i ostvarnei rezultat i naš kapacitet za dalje osvajanje ove oblasti distribucije.\nU narednim mesecima nameravamo da osvajamo nove oblasti i svoju distibuciju proširujemo i na farmaceutske proizvode.\nŠta je, osim vašeg velikog iskustva u FMCG sektoru, Mercata dobila vašim dolaskom? Šta je bila prva stvar koju ste uradili kada ste stigli u Mercata-u?\nKako sam vše od 16 godina proveo sam u FMCG industriji, radeći na odgovornim pozicijama u kompanijama kao što su Henkel i Mondelez International, gde sam imao iskustva rada na različitim kategorijama FMCG proizvoda, od kozmetike i kućne hemije preko konditorskih proizvoda i kafe, jako dobro sam naučio potrebe jednog klijenta prema distributeru. Prelaskom u Mercatu, biznis sagledavam iz nove perspektive, jer sada sam neko ko vodi sisitem koji treba da odgovori na sve one potrebe koje sam nekada i sam kao klijent zahtevao. Bio mi je veliki izazov da pređem na drugu stranu, a svoju prednost upravo sagledavam u tome što tačno znam šta je jednom principalu potrebno.\nPo dolasku u Mercatu, zajedno sa svojim timom, uradili smo detaljan screen čitavog sistema, redefinisali prioritete i pristup principalima, dok sam sebi sam zacrtao veoma izazovne ciljeve, sa težnjom da od Mercate napravimo vodećeg distributera na tržištu. Tokom prvih šest meseci 2017. godine ostvarili smo dvocifren rast prodaje, zatim smo u cilju unapređenja prodajnih procesa u sistem implementirali i nove tehnološki napredne uređaje, koji su doneli značajno unapređenje u radu naše prodajne sile i praćenju performansi rezultata samih brendova. Osvežili smo i naš vizuelni identitet, intenzivirali ulaganja u zaposlene kroz edukacije i biznis treninge, a kada je sam biznis u pitanju, intenzivirali smo naše planove za izlazak u region.\nNa šta ste najviše ponosni u ovih nekoliko meseci otkada ste na mestu izvršnog direktora?\nViše je stvari na koje sam ponosan, a koje bih istakao. Ponosan sam na to što je Mercata ove godine potpisala ekskluzivni šestogodišnji ugovor o poslovnoj saradnji sa kompanijom Japan tobako internešnal (JTI), članicom Japan Tobacco grupe, jednom od vodećih kompanija u duvanskoj industriji i najvećim japanskim investitorom u Srbiji, čime smo dodatno osnažili naše partnerstvo. Zatim, kako sam već naveo u prvoj polovini godine, ostvarili smo dvocifren rast prodaje, a sa nekim principalima poput Hella i Fructusa, prodaja je rasla i preko 70%, što je neverovatan rezultat. Ali ono na šta sam najviše ponosan je da smo peko cele godine uspešno radili na stvaranju pravog tima koji je spreman da sa puno entuzijazma uđe u osvajanje novih poslovnih ciljeva i doprinese da snažnije koračamo ka svojoj viziji – distributerom broj jedan u Srbiji.


Očekujemo li previše u ljubavi? - Vijesti.me\nNEKE OD IDEJA RAZVILI SMO TOKOM DJETINJSTVA\nSvi imamo neke ideje u vezi sa tim kako bismo voljeli da naš partnerski odnos izgleda. Neke od tih ideja razvili smo tokom djetinjstva, ali na njih utiču i drugi faktori, poput medija i drugih ljudi kao što su prijatelji.\nKako očekivanja koja donosimo u vezu utiču na naše zadovoljstvo tom vezom?\nDa bi se mogao dati odgovor na ovo pitanje, najprije je potrebno suziti očekivanja na ona koja su posebno važna za kvalitet partnerskog odnosa. Nedavno sprovedeno istraživanje fokusiralo se na ulogu koju četiri važna očekivanja imaju na romantične veze (Vannier & O’Sullivan, 2017). To su:\nKakva očekivanja imate u vezi sa osjećanjem intimnosti i razumijevanja između vas i vašeg partnera?\nKakva su vam očekivanja po pitanju obostrane privlačnosti?\nDa li vjerujete da je vaša veza predodređena da uspije ili da smatrate da sve veze zahtijevaju rad na njima?\nKakva su vaša uvjerenja u vezi sa brzinom kojom se stvari u partnerskom odnosu dešavaju? Da li očekujete da se u kvalitetnim vezama ljudi zavole brzo ili sporo?\nOčekivanja svih nas su, kao što možemo i zamisliti, različita. Neki ljudi ulaze u veze očekujući dosta nezavisnosti, dok drugi, recimo, očekuju da neće mnogo vremena provoditi sami. Ova očekivanja najčešće su povezana sa nečijim stilom afektivne vezanosti, viđenjem sebe i viđenjem drugih ljudi.\nProblem sa očekivanjima izgleda da se manje odnosi na pitanje kakva su to očekivanja, već su usmerena na to da li ih je naš partner ispunio (barem prema našoj proceni).\nVanier i O’Saliven (2017) ispitivali su očekivanja i partnerske odnose na uzorku od 296 ljudi u mlađem odraslom dobu - mahom u dvadesetim godinama a koji su bili u vezama. Oni su procjenjivali do koje mjere ljudi pate zbog neispunjenih očekivanja tako što su pitali ispitanike šta njihovi sadašnji partneri rade, a potom su iste ljude pitali šta bi njihov idealni ili alternativni partner radili u istim situacijama.\nPotom su upoređivali ove dvije procjene.\nPartneri dobri ali veza ne štima\nDobra vijest je da su partneri većine ljudi postizali bolje rezultate od svojih idealnih, odnosno alternativnih suparnika. Kod nekih je, međutim, uočena drastična razlika između toga kako procjenjuju da bi njihova veza trebalo da izgleda u odnosu na to kako stvarno izgleda, a pokazalo se i da neispunjena očekivanja mogu biti štetna za partnerski odnos.\nNeispunjena, idealistička očekivanja bila su negativno povezana sa svim aspektima onoga što se smatra zdravim partnerskim odnosom: zadovoljstvom, davanjem, percepcijom kvaliteta alternativa i posvećenošću. Dalje, neispunjena, idealistička očekivanja pokazala su se kao direktan prediktor niskog zadovoljstva vezom i indirektan prediktor niske posvećenosti.\nNezadovoljena očekivanja u aktuelnoj vezi u odnosu na alternativnu vezu pokazala su se kao naročito štetna. Ona su predstavljala najjači prediktor niskog zadovoljstva vezom i manje posvećenosti, što je prilično logično.\nIdealne veze su jedno, ali ako smatrate da biste zaista mogli pronaći nekoga ko bi vaša očekivanja ispunio u većoj mjeri nego sadašnji partner, onda vaša sadašnja veza nije na stabilnim nogama.\nTo kako se osjećamo u vezi svoje veze je važno, zato što ta osjećanja mogu uticati na to kako se ponašamo, kako vidimo svog partnera i koliko je stabilna naša veza. Ovo istraživanje dalo je uvid u to kako formiramo osjećanja koja imamo u vezi sa svojim partnerskim odnosima: mislimo o svojim očekivanjima i o tome koliko su ih naši partneri ispunili.\nŠta je sa neispunjenim očekivanjima?\nRješenje svakako nije u tome da se promijene očekivanja. Ono što je važno jeste imati realistička očekivanja koja odražavaju naše sopstvene vrijednosti i vode nas ka mogućnosti intimnog povezivanja sa nekim. Ona mogu biti odličan povod za razgovor sa partnerom o tome šta u vezi funkcioniše, a šta ne, kako biste mogli procijeniti da li veza ima kapacitet da se približi vašim očekivanjima. Isto tako, razgovori sa drugim ljudima mogu vam pomoći da provjerite realističnost i utemeljenost svojih očekivanja, koja svakako ne treba da budu previsoka, ali ni preniska.


VERT apartman Beograd Obilićev venac « Stan Na Dan Beograd\nVERT - Centar, - Centar, Obilićev venac Obilićev venac\nApartman VERT je jeftin apartman u strogom centru Beograda, a nalazi se na Obilićevom vencu, par koraka od Knez Mihailove. Opremljen u stilu salonske elegancije, ovaj jednosobni studio predstavlja perfektan romantični smeštaj za dvoje. Nema sumnje da ćete se u društvu voljene osobe ovde osećati kao grof i grofica. Čitav jedan zid u zlatkasto smeđoj boji, zatim umetničke slike, arhaični luster i somotne draperije na prozorima, sve je u znaku čiste ekstravagancije. Par zidnih ogledala pozamašne veličine, zbilja pospešuje regalni osećaj i dubinu prostora. Dok zavese lelujaju na vetru, lako ćete sebe zamisliti kao protagoniste gotičke romanse, izgubljene u hodnicima veleposeda i pronađene u naručju srodne duše. Glavnu poziciju zauzima veliki francuski ležaj, presvučen kožom i poduprt tapaciranim uzglavljem. Sa obe strane su postavljeni noćni stočići, ukrašeni vazom i lampom, te dopunjeni muzičkom mini linijom. Na suprotnom zidu instaliran je LCD TV, a u podnožju postavljena garnitura za sedenje, tačnije dve pufnaste kožne fotelje i kafe-stolić. Odmah pored je masivan garderober, a u samom uglu prostorije dvosedna sofa pogodna za noćenje još jedne odrasle osobe. Kuhinja je od dnevnog boravka odvojena paravanom, a pored standardnih elemenata poseduje i krasan trpezarijski kutak. Sto prekriven ljubičastim stolnjakom i dve bele stolice, pravi su ambijent za uživanje uz flašu merloa ili kabernea. Za pripremu brzog obroka ili okrepljujućeg napitka, na raspolaganju su ketler, grejna plotna i mikrotalasna pećnica. Kupatilo donosi zanimljivu kompoziciju bele, tamnosmeđe i mozaične keramike, sa posebnim akcentom na lavabo valjkastog oblika. Pored tuš kabine i osnovnih sanitarija, gostima je na raspolaganju komplet svežih peškira.\nPored toliko sjajnih stanova u opticaju, teško je zamisliti ijedan sa atraktivnijom lokacijom od predmetne. Obilićev venac je sa mnoštvom kafića i restorana nesumnjivi epicentar ugostiteljske ponude. Javna garaža je par desetina metara udaljena od adrese, pa je dolazak automobilom sasvim preporučljiv. U neposrednoj blizini su TC Milenijum, Hotel Art, Trg Republike i Narodno pozorište, a Terazije, Hotel Moskva i Kalemegdan na pet, najviše deset minuta hoda. Pristupačna cena, impresivan enterijer i najuži centar grada kao urbano okruženje, dovoljni su razlozi da ovo prenoćište bukirate bez previše kalkulacija.\n€ 42 € 42 € 38 € € €\n€ 46 € 46 € 42 € € €\nUSPEŠNO STE REZERVISALI APARTMAN VERT


ne menjati pravila\n18.11.2019. 23:40h 18.11.2019. 23:40h\nBEOGRAD - Ministar za evrointegracije Jadranka Joksimović izjavila je danas da će Srbija u decembru otvoriti barem još jedno od, za sada, četiri pripremljena poglavlja i ocenila da se francuski predlog za proširenje EU ne odnosi na Srbiju, jer mi nismo kandidat za otvaranje pregovora već pristupajuća zemlja.\n"Važno je da otvorimo bar jedno poglavlje, a mislim da možemo i dva. To nije grandiozan uspeh, ali je dinamika koja pokazuje da uporno radimo, da ćemo imamo stprljenje i partenrski odnos, da ne dižemo ruke od procesa reformi", rekla je Joksimović za RTS.\nNa taj način šaljemo poruku da smo pozudan partner, rekla je ona i poručila "neka i EU pošalje poruku da je pouzdan partner, da drži do onoga što je i potpisano i dogovreno i da se pravila ne menjaju tokom procesa".\nSrbija je pripremila četiri poglavlja - 2 koje se odnosi na slobodu kretanja radnika, 4 na slobodu kretanja kapitala, 21 transevropske mreže i 14 - transport", navela je ona i dodala da Srbija intenzivno radi na otvaranju i drugih pregovaračkih pozicija - na poglavljima 27 koje se odnosi na životnu sredinu i klimatske promene, 28 zaštitu i pravo potrošača i javnog zdravlja i na Poglavlju 10 informaciono društvo i mediji.\n"Ako bi sve zemlje članice prihvatile taj predlog to bi značilo da bi Evropski savet tu novu metodologiju morao da ubaci kao deo pregovaračkih okvira onda kada započnu pregovri o pristupanju", rekla je Joksimović i podsetila da je Srbija postala kandidat 2012. a da je pregovore počela 2014.\nNajavila je da će sutra razgovati sa francuskim ambasadorom Žan Luj Falkonijem i da će joj on obrazložiti detalje na koji način zvanicni Pariz vidi sam proces.\nRekla je da je Srbija zaiteresova da čuje sve što može da unapredi proces ne samo za Srbiju već i druge, jer Beogad nema razlog da ih ometa u tom procesu.\nJoksimović je poručila da Srbija ima jasan pregovarački okvir koji je 28 članica EU usvojio, ukljčujući i Francusku.\nMinistar je dodala da bi ako bi se, gledalo iz ugla da je francuski predog odličan i usvojen i da se odnosi na Srbiju postavljalo pitanje "kako bi i ko bi izmerio i na koji način i uz koje kriterijume u kojoj smo sad fazi po novoj metodologiji".\n"Za Srbiju je prvi put uveden i kriterijum da su ta poglavlja suspenzivna - što znači da se ako nema napretka ne otvaraju druga poglavlja", rekla je ona.\nDodala je da ne zna kako bi izgledalo to što se u delu dokumenta navodi da bi kriterijumi bili pooštreni kad "već na primeru Srbije imamo taj princip".\n"Ne znam kako bi dodatno bilo moguće pooštriti kriterijume na tom nivou jer taj mehanizam već postoji", rekla je ministar.\nOna je upozorila da bi ako bismo rekli - taj predlog je odličan, nema veze i adaptiraćemo se, mnogi uprli prst u Srbiju i rekli Srbija je odmah odustala od članstva jer nikada nije bila iskreno posvećena evropskom putu.\n"To nije tačno, za nas je punopravno članstvo vodeći motiv procesa evropskih integracija. Reforme da - ali njih možete sprovoditi i bez punopravnog članstva kao krajnjeg cilja", kazala je Joksimović.\nUpitana da prokomentariše "zeleno svetlo" koje je dobio novi komesar za proširenje Oliver Varhelji, rekla je da je to odlična vest jer je mađarski diplomata, između ostalog, dosledan zagovornik proširenja.\nKako kaže, on će imati pozitivan narativ ne samo prema Srbiji već i proširenju.\nGovoreći o novom šefu diplomatije EU Žozepu Borelu rekla je da mediji otežavaju navodeći "odlično što je Španac biće na našoj strani".\n"On će morati da se dokazuje, on ne predstavlja Španiju već EU. Doneće novu vizuru koja nije rigidina i uradiće sve da predstavi statusnu neutralnost EU", kaže ministar i dodaje da je upravo ta statusna neutralnost EU Srbiji bila prihvatljiv okvir posredništava u dijalogu sa Prištinom.\nJoksimović je rekla da je iznenađena kako su ođednom svi apostrofirali pristup strukturnim fondovima kao dobru mogucnost, ali podsetila da bi novi uslovi bili kumulativni - dakle i pooštreni kriterijumi, i fazno pristupanje, i reverzibilnost procesa i mogucnost pristupa sektorski strukturnim fondovima.\nPodsetila je da je to malo čudno u trenutku kada se i među drzavama članica nije razresilo pitanje i debata koja se vodi o pristupu samih clanica strukturnim fondovima, jer pojedine zemlje EU smatraju da nekim clanicama treba uskratiti pristup strukturnim fondovima ako nazaduju u pogledu vladavine prava.\nKonstatovala je da bi bilo logicnije da se reverzibilnost procesa primenjuje na drzave clanice u tom smislu, a ne samo pristupajuce zemlje.\nMinistar je podsetila da Srbija uspesno koristi IPA pretpristupne fondove, koji jesu znatno manji od strukturnih koji su za sada namenjeni drzavama clanicama, ali da ucestvujemo u programima Erazmus plus, Horizont 2020, Cosme fond za mala i srednja preduzeca, evropski socijalni fond, investicioni fond za Zapadni Balkan, kao i da smo znacajno ukljuceni u neke od sektorskih politika EU kroz sporazume sa Eurojust, Europol, Frontex, da ucestvujemo u energetskoj, transportnoj politici...\nOtuda, smatra Joksimovic, "non paper" predviđa za kandidate za otvaranje pregovora dobar deo elemenata sadasnje metodologije pristupnog procesa koji vazi za Srbiju, ali sa nesto drugačijim modalitetima i fazama.\nJadranka JoksimovićEUFrancuskapredlogevrointegracijepoglavljaSrbijaCrna Gora


Državni sekretar Ministarstva poljoprivrede i zaštite životne sredine, Stana Božović, predstavila je Treći Pregled stanja životne sredine u Srbiji i istakla da je u njemu posebna pažnja posvećena klimatskim promenama, upravljanju vodnim resursima i upravljanju otpadom.\nBožović je istakla da pomenuti dokument sadrži osam poglavlja i obuhvata ocenu pravnog i političkog okvira i njihove praktične implementacije, mehanizama usklađivanja i sprovođenja, ekonomskih instrumenata, troškova zaštite životne sredine i ulaganja u ozelenjavanje ekonomije.\nOn se takođe bavi i ocenom montoringa životne sredine, informisanja i obrazovanja i primene međunarodnih sporazuma iz oblasti zaštite životne sredine, dodala je Božović.\nOvaj dokument odražava napore različitih strana od interesa da obezbede bolji kvalitet životne sredine u Srbiji i usklade ga sa zahtevima EU u procesu pristupanja Republike Srbije Evropskoj uniji, rekla je ona.\nDržavni sekretar je napomenula da je taj dokument pripremila Ekonomska komisija Ujedinjenih nacija za Evropu (UNECE) u saradnji sa predstavnicima nacionalnih institucija.\nBožović je podsetila na to da je prvi takav pregled pripremljen 2002. godine, a drugi je realizovan tokom 2006/2007. godine.\nOna je istakla da je unapređen sistem izveštavanja o stanju životne sredine u skladu sa međunarodnim obavezama, kao i da je uspostavanjem efikasnog monitoringa stanja životne sredine Agencija za zaštitu životne sredine povećala procenat izveštavanja sa 17 na 78 odsto u periodu od 2004. do 2012. godine.\nU kratkoročnom periodu (od 2016. do 2017. godine) planira se donošenje planskih dokumenata za procenu administrativnih kapaciteta i investicionog i finansijskog planiranja neophodnih za razvoj nove ili poboljšanje postojeće infrastrukture u skladu sa ekološkim zahtevima u svakom sektoru, navodi se u saopštenju Ministarstva poljoprivrede i zaštite životne sredine.\nIzvor: Press služba Vlade Srbije, 02.12.2015.


Evrofašizam u vajmarskoj Srbiji | Polemike\nPočetna strana > Polemike > Evrofašizam u vajmarskoj Srbiji\nponedeljak, 09. mart 2009.\nSrbija je nažalost po ko zna koji put na opasnoj prekretnici i raskrsnici, izložena teškim unutrašnjim i spoljašnjim iskušenjima. Preti joj se spolja "nezavisnim Kosovom", ali i iseljavanjem preostalih Srba; ne samo "gušenjem Republike Srpske" već i težom krizom oko nje; ne samo usporavanjem evrointegracija, već i njihovim zaustavljanjem i pored toga što je po svim tim pitanjima Srbija bila servilno kooperativna. Što se tiče Kosova dopustili smo instalaciju Euleksa kojim se posredno i praktično primenjuje ahtisarijevski plan o neovisnom Kosovu, a Srbima na severu ugrožava opstanak. Kada su u pitanju evrointegracije, "jednostrano i ničim izazvano" smo primenili SSP (ali ne samo njega) kojim otvaramo naše tržište za evropske proizvode i rizikujemo kolaps domaće proizvodnje zbog dampinga uzrokovanog nadolazećim globalnim finansijskim kolapsom. Posebna je pretnja sama ta kriza koja će se sigurno lomiti preko leđa manjih i siromašnijih zemalja. Sem toga, Srbija je do sada ćutke posmatrala kako se podriva pozicija Republike Srpske i time ugrožava postojanje iste, te posredno menja "duh Dejtona" na štetu naših nacionalnih interesa. I na kraju, ali ne i najmanje važna jeste i pretnja federalizacijom Vojvodine, koju kao "deželu" zagovara i Kacin u ime nekih krugova EU i SAD.\nPored tih i takvih spoljnopolitičkih izazova sa kojima bi se teško nosila i neka jača i ozbiljnija država imamo i unutrašnje pretnje političkom poretku i onome što je ostalo od srpske demokratije. Evroreformski krugovi koji su došli do vlasti, što veštom i na momente prljavom kampanjom, a posle lobiranjem domaćih tajkuna i stranih ambasadora, i sada pokazuju svoje pravo lice. Preuzimaju gotovo sve institucije u nameri da kontrolišu sve i da uguše svaku opoziciju (političku, idejnu, kulturnu). Skupština se što namerno, što korišćenjem okolnosti rascepa radikala i sukoba oko "nasleđa", svesno i sistematski kompromituje i potiskuje. Koriste se incidenti u skupštini da bi kampanjom namerno smanjili autoritet ove demokratske institucije i po mogućstvu isključili TV prenos iste (ili ga kontrolisati). Skupština ionako nije mesto odlučivanja, pa što joj ne bi «iskuljučili» i mikrofon. U zemlji je zavladalo medijsko jednoumlje naglašene evroreformske orijentacije. U veliki medijima ne možete čuti glas evroskeptika koji kažu da nije pametno srljati u EU "grlom u SSP" ili evrorealista koji govore da su naše šanse za ulazak u EU male i na dugom štapu. Pored toga, vrši se masovno ispiranje mozga srpske javnosti oko toga da "Evropa nema alternativu" da "kriza neće nas ugroziti" da je "NATO naš prijatelj" i "Hag naša sudbina". Teško je ostati razuman pored takve medijske lobotomije.\nSvaki glas razuma ili glas kritike ovakvog evrojednoumlja i nedostatka osećaja za realnost se blokira, marginalizuje, a neretko i satanizuje kao primitivno, nazadno, rasističko, nacionalističko ili čak fašističko. Novi fašizam je, kako kaže Orvel došao sa pričom o borbi protiv fašizma, to jest svoje oponente lako diskvalifikuje takvom ili sličnom etiketom. Najagresivniji i najprimitivniji su krugovi koji gravitiraju LDP i NVO propagandnoj mašineriji koji svako drugačije, a pre svega umereno patriotsko mišljenje nazivaju ekstremnim, fašističkim, rasističkim, primitivnim, antievropskim i tome slično.\nTakvi medijsko-politički krugovi nastupaju u skladu sa svim pravilima fašističke i boljševičke propagande i ne biraju sredstva i reči u drskom diskvalifikovanju svojih političkih i ideoloških oponenata. Oni koji se usude da ustvrde da Evropa ima alternativu, da ima života i van Evrope ili pak da nam nisu blizu vrata ulaska u ovu EUtopiju, rizikuju da budu harangirani u medijima kao primitivci, ekstremisti ili fašisti. Novi fašizam koji se krije iza «antifašističke» i «evropejske» priče želi da uguši svaku slobodnu i nezavisnu misao u Srbiji (što znači da su suštinski totalitarno i antievropski nastrojeni). Nažalost, u tome su gotovo i uspeli, jer osim nekolicine ljudi koji se opiru ovom novom jednoumlju, većina ljudi od pera ili reči ne može ili ne želi da rizikuje da budu etiketirani kao politički nepodobni. Iako javnost ne deli stavove medijsko-političke elite o EU, Hagu i NATO-u, a naročito ne deli stavove sa onima koji bi u ime kolaboracije sa globalnim centrima moći da denacifikuju i prevaspitaju Srbe (kao i svi totalitarni pokreti).\nSada, kada medijsko nebo kontrolišu «evrounijati» u toj meri da ne može preko njega da preleti ni jedna "evroskeptična ptica", kada su opozicione stranke podeljene, marginalizovane, a neki njeni lideri i korumpirani i kada je skupština ponižena i oblaćena, ostaju samo neki "džepovi otpora" novom totalitarnom globalizmu i evrofanatizmu. Ostaje samo mali broj ljudi koji vodi svoju borbu za istinu, bez pomoći sa strane, i koji su zapravo glas vapijućeg u medijskoj pustinji. No, kako su novi evroradikali željni totalne kontrole i gušenja poslednjih uporišta slobodnog, patriotskog i demokratskog mišljenja, oni vode svoje agresivne i prljave kampanje protiv tih medijskih gerilaca. Oni žele da uguše i poslednji tračak svetla u Srbiji, u smislu potpune medijske marginalizacije onih koji i dalje istrajavaju u borbi protiv ideološkog globalističkog jednoumlja i štetne EUforične politike. Pri tome se ne biraju sredstava koja idu od direktne javne kampanje omalovažavanja i blaćenja tih koji se bore protiv novog totalitarizma, pa sve do "privatnih dobronamernih upozorenja".\nJedan od tih džepova otpora je NSPM, gde se okupljaju ljudi koji imaju potrebu da kažu nešto protiv ovoga što se radi sa našom zemljom i narodom, a što ne može da se pročita u mejnstrim medijima. NSPM nije ideološko i politički profilisana grupa intelektualnih radnika, već je to grupa ljudi različitih uverenja i stavova koje ipak spaja zabrinutost za Srbiju, želja da se slobodno misli o našim izazovima i elementarni osećaj patriotizma. Postavlja se pitanje što bi jedan prilično usamljen sajt koji okuplja različite ljude koji nemaju "jedinstven stav" o svakom pitanju, kao njihovi ideološki oponenti, bio shvaćen kao velika pretnja evroatlantskim integracijama i raznoraznim ideološkim denacifikacijama? Otkuda potreba da se troši toliko medijske municije, ne protiv neke moćne stranke ili nekog uticajnog medija, već protiv internet sajta koji okuplja jednu, priličnu šaroliku, skupinu ljudi od pera. Čini se da se tako NSPM-u daje mnogo mnogo veći značaj nego što ga on zapravo ima. No, nije baš tako, moramo biti svesni da su istina i pravda kategorije kvaliteta koje mogu često da prevagnu nad kvantitetom moći i uticaja. "Glas vapijućeg u pustinji" često postaje i glas naroda kada laž i obmana moćnih i uticajnih negiraju realnost. Zato je potrebno da se obračunaju sa onima koji misle drugačije, a naročito sa onima koji u vremenu ideološkog i medijskog jednoumlja govore da je "car go". Istina ima snagu da ruši poredak moći zasnovan na laži i prevari građana.\nStoga ni ne čude otvoreni napadi na ljude koji govore ono što misle i na one koji se suprotstavljaju evrounijatskoj paradigmi, a naročito sa onima koji ulaze i u okršaje sa krugovima koji pokušavaju da mašanovski "prelome mozak" gađana Srbije. U tu kategoriju niskih udaraca spada i pisanije izvesnog Nebojše Milenkovića u Politici, u kojoj direktno diskvalifikuje "dvojac Vukadinović – Antonić", gde se zbog pominjanja boje Obamine kože, ovaj prvi drsko diskvalifikuje kao polurasista, kvazipatriota koji koristi govor mržnje, te se u LDP-ovskom i NVO stilu govori o "mitomanstvu, izolacionizmu i primitivizmu". No, pored ovih niskih podmetanja, slede i ozbiljnije optužbe: zamera mu se evroskepticizam kao i izjednačavanje desnog i levog (ili globalističkog) ekstremizma. E, ovo su već prave jeresi u odnosu na globalističku dogmu Vukadinovića, a tako i Antonića, pa i drugih koji pišu za NSPM, a koje njihovi komesari ne mogu oprostiti. Oprostili bi oni sve, samo da ovi ljudi barem jednom kažu "EU nema alternativu", "Hag je pravedan i legitiman" "NATO nam je prijatelj", a sa Rusijom ne treba da sarađujemo. Ne mora baš sve ovo da se kaže, ali bi bilo dovoljno izreći barem neke od ovih evroreformskih i natoljubačkih mantri.\nA pošto toga nema, onda sledi pravi razlog pisanja «protestnog pisma»: zahtev za eliminisanje ovih ljudi iz medija, te konkretno imenovani traži izbacivanje nepodobnih iz Politike. Da je ovo pojedinačan i usamljen incident on ne bi zavređivao pažnju, ali kako je ovo deo kampanje protiv onih koji misle svojom glavom i koji žele da promovišu minimum patriotizma – na to se mora odgovoriti. Najmanji problem su Milenkovići koji piše denuncijantska pisma, već ono što je zapravo u pozadini priče. Nekada su, u vreme komunističkog jednoumlja, ovakva pisma objavljivana pre izbacivanja "inkriminisanih autora" sa posla, pa i pre nego što bi ih hapsili. Sada je što kažu "demokratsko vreme", pa se ovakve niske diskvalifikacije puštaju kao alibi da se nekom ukine mogućnost da govori i piše u medijima koji imaju težinu. Ovo je verovatno probni balon onih koji žele da potpuno onemoguće sve one koji misle drugačije od evroreformske dogme, te da to mišljenje i iskažu i da budu čitani. Stoga, takav potez lista Politika u kome se pušta lični napad na kolumnistu iste, može tumačiti i kao alibi za gašenje kolumni Vukadinovića, pa i Antonića, jer one očigledno mnogima bodu oči. Ili je u blažoj varijanti reč o jednoj vrsti upozorenja da pripaze šta pišu i šta govore.\nOno što je najbitnije je da ako svi budu ćutali pred ovakvim pritiskom na medije i na one koji u njima pokušavaju da izgrade prostor slobodnog mišljenja, onda će novi totalitarizam trijumfovati bez otpora. Pašće slobode u Srbiji k'o nekad srednjovekovna Bosna «šapatom». Ako smo samo okrenuti svojim ličnim interesima i ako ne možemo da ustanemo protiv gušenja slobode, onda mi tu slobodu kao narod i ne zaslužujemo. Ako se protiv ovakve harange ne ustane i ne odbrani ne određeni pojedinac, već pravo na slobodno i nezavisno mišljenje, onda mi više i nemamo šta da pričamo o slobodama, demokratiji i državi. Ćutanjem, nebitno da li iz nezainteresovanosti ili straha da ne bi naškodili svojim usko shvaćenim interesima, mi zapravo podrivamo svoju budućnost. Oni koji ćute, jer se boje za svoj posao ili karijeru, zapravo dugoročno ugrožavaju i sebi i drugima i posao i prosperitet. To veliko ćutanje onih koji ne bi trebali da ćute biće jedan od simptoma kraja vajmarske Srbije i početka noći novog totalitarizma na čijem nebu nema ni sunca ni meseca, već samo svetlucanje žutih zvezdica.


Tanjug 19. februara 2021. 14:59\nLONDON – Cene nafte su pale danas sa nedavnih najviših nivoa pošto energetske kompanije u Teksasu počinju s pripremama za ponovno pokretanje naftnih i gasnih postrojenja koja su bila zatvorena zbog snežne nepogode i talasa ledenog vremena.\nBritanska agencija primećuje da se današnji pad cena „crnog zlata“ dogodio uprkos činjenici da su zalihe sirove nafte u SAD potonule u sedmici do 12. februara, pre ledenog talasa, na najniži nivo od marta prošle godine. Zalije su pale za 7,3 miliona barela na 461,8 miliona barela, prema jučerašnjim podacima američke Uprave za energetske informacije.


PS4 će ostati potpuno dominantan u odnosu na Xbox One?!\nPS4 će ostati potpuno dominantan u odnosu na Xbox One?! – Personal magazin\nAnalitičari iz čuvene kompanije Strategy Analytics objavili su rezultate svoje najnovije studije koja sugeriše da je Microsoft izgubio rat i da će PS4 do 2019. godine biti prodavaniji za čak…\nAnalitičari iz čuvene kompanije Strategy Analytics objavili su rezultate svoje najnovije studije koja sugeriše da je Microsoft izgubio rat i da će PS4 do 2019. godine biti prodavaniji za čak 40 procenata.\nNjihova računa govori da će se do tad PS4 useliti u 80 miliona domova dok će Xbox One stići do 57 miiona. Prognoza je da će 2019. godine konzole biti na vrhuncu svoje popularnosti iako će i nakon toga imati još nekoliko godina života.\nOsim toga, Stategy Analytics očekuje da PS4 uradi ono što se smatralo nemogućim – da ponovi uspeh PS2 i Wiija koji su prodati u više od 100 miliona primeraka. Pod uslovom da ove prognoze smatramo tačnim, to bi trebalo da garantuje duži životni vek i bolju softversku ponudu za PS4 u odnosu na svog rivala koji se solidno drži samo u Severnoj Americi gde se već neko vreme prodaje za 350 dolara, 50 niže od Sonyjevog aduta.\nPS4 će ostati potpuno dominantan u odnosu na Xbox One?! was last modified: February 24th, 2015 by Redakcija\nKanye West ulazi u svet video igara!\nNvidia časti igrače u Srbiji: Popunite anketu!


DISKOBOLOS 2015 - Ozonpress :: internet portal\nTag: Diskobolos, nagrada\nDodela nagrade Diskobolos već više od 20 godina predstavlja reviju najuspešnijih ostvarenja zasnovanih na primeni IKT-iinformaciono komunikacionih tehnologija u privredi i vanprivredi ne samo naše zemlje već i mnogih zemalja sveta. Dobijali su je učesnici iz USA, Indije, Šri Lanke, Kenije, UK, Belgije, Italije, Spanije, Rumunije, Bugarske i svih ex-jugoslovenskih zemalja.\nI ove godine je Informatički savez Srbije (JISA) sastavio internacionalni žiri od predstavnika Evropskog saveta za informatiku (CEPIS), Evropske privredne komore (EEIG), regionalnih komora, informatičkih asocijacija i brojnih domaćih eksperata koji će pregledati primnjene prijave i proglasiti najuspešnije u sledećim kategorijama: Proizvodnja, Projektovanje, Upravljanje, Društvene delatnosti, Finansije, Zdravstvo, Obrazovanje, Usluge, Web ostvarenja, Stručni skupovi, RTV emisije, ICT Izdavaštvo i Globalni partneri.\narhivski snimak dobitnika nagrade Diskobolos\nUcešće je besplatno a pravo da konkurišu za nagradu DISKOBOLOS imaju sva pravna i fizička lica koja su u tekućoj godini završila implementaciju nekog svog IKT rešenja. I ove godine će posebna pažnja biti posvećena nagradi DISKOBOLOS ZA NASTAVNIKE INFORMATIKE koji popunjavaju posebnu prijavu sa svojim ostvarenjima i koja će pobedniku doneti pored nagrada naših partnera i besplatnu posetu svetskom ECDL Forumu u Budimpešti, maja 2016.g.\nPrijava za učešće može se popuniti na sajtu JISA (www.jisa.rs), najkasnije do 15.11.2015.\nCeremonija uručenja nagrade DISKOBOLOS obaviće se tradicionalno u svečanom ambijentu Starog Dvora, Skupštine grada Beograda, dana 10-og decembra 2015.g. u prisustvu visokih domaćih i inostranih zvanica.


Na današnji dan 19. januar | Novine Toronto\nNaslovna » » Kultura i Zanimljivost\nNa današnji dan 19. januar\n1419 - U Stogodišnjem ratu Francuske i Engleske, grad Ruan predao se engleskom kralju Henriju V (Henry), koji je time okončao osvajanje Normandije.\n1736 - Rođen je škotski inženjer i fizičar Džejms Vat (James Njatt). Razvio je i usavršio konstrukciju parne mašine (1765) koja je postala glavni pokretač Industrijske revolucije od druge polovine 18. veka.\n1785 - U Novom Sadu je umro Zaharija Stefanović Orfelin, pesnik, istoričar, naučnik, bogoslov, izdavač, kartograf, kaligraf, prevodilac, leksikograf i farmaceut. Rođen u Vukovaru 1726, bio je jedan od najprosvećenijih Srba 18. veka. Njegovo najznačajnije književno delo je "Život Petra Velikog", a delo "Kaligrafija" (1778) donelo mu je članstvo u Bečkoj umetničkoj akademiji.\n1809 - Rođen je američki pisac Edgar Alan Po (Allan Poe). Za života gotovo nepoznat, postao je jedan od najuticajnijih pesnika kada su vrednost njegovog dela otkrili francuski pesnici Bodler (Baudelaire), Malarme (Mallarme) i Valeri (Valery). U spisu "Filozofija kompozicije" analizirao je pesnički postupak najčuvenije poeme "Gavran". Njegove kratke pripovetke smatraju se pretečom detektivskog romana.\n1853 - U Rimu je prvi put izvedena Verdijeva opera "Trubadur".\n1878 - Srpska vojska je u ratu s Turskom osvojila Vranje.\n1899 - Velika Britanija i Egipat su uspostavili zajedničku kontrolu nad Sudanom.\n1902 - U Petrogradu je rođen vizantolog Georgije Ostrogorski. Dugogodišnji profesor vizantijske istorije na Beogradskom univerzitetu i osnivač Vizantološkog instituta Srpske akademije nauka i umetnosti, jedno je od najvećih imena vizantologije 20. veka. U mnogobrojnim delima proučavao je sve vidove života Vizantije, a njegova "Istorija Vizantije" prevedena je na više svetskih jezika.\n1916 - Na grčko ostrvo Krf u Jonskom moru počele su da stižu prve jedinice srpske vojske posle povlačenja preko Albanije u Prvom svetskom ratu. Do aprila je na Krf došlo 140.000 srpskih vojnika.\n1918 - Boljševici su u Petrogradu raspustili Ustavotvornu skupštinu Rusije.\n1919 - Kraljevina Srba, Hrvata i Slovenaca je u Srbiji i Crnoj Gori zamenila julijanski kalendar gregorijanskim koji je u drugim delovima novostvorene države već bio u upotrebi. Srpska pravoslavna crkva je zadržala julijanski kalendar.\n1938 - Umro je Branislav Nušić, najveći srpski i jugoslovenski komediograf, član Srpske kraljevske akademije. Uzori su mu bili Gogolj i raniji srpski komediografi Sterija i Trifković. Njegove komedije i danas su na pozorišnim repertoarima ("Sumnjivo lice", "Gospođa ministarka", "Narodni poslanik", "Protekcija", "Ožalošćena porodica", "Pokojnik").\n1938 - Vazduhoplovstvo generala Fransiska Franka (Francisco Franco) bombardovalo je u Španskom građanskom ratu Barselonu i Valensiju. Poginulo je najmanje 700 ljudi.\n1945 - Sovjetska Crvena armija u prodoru ka Berlinu u Drugom svetskom ratu, zauzela je poljski grad Krakov.\n1966 - Indira Gandi (Gandhi) je izabrana za predsednicu Vlade Indije, osam dana posle iznenadne smrti premijera Lala Bahadura Šastrija (Shastri). Siki ekstremisti, pripadnici njenog ličnog obezbedenja ubili su je 31. novembra 1984. ispred rezidencije u Nju Delhiju.\n1983 - Umro je lekar i naučnik Aleksandar Kostić, autor prvih jugoslovenskih udžbenika "Osnove histologije" i "Osnove embriologije" i "Medicinskog rečnika" koji je preveden na više stranih jezika.\n1983 - U Boliviji je uhapšen ratni zločinac Klaus Barbi (Barbie), zloglasni nacistički šef Liona u Francuskoj pod nemačkom okupacijom u Drugom svetskom ratu.\n1989 - ŠSR je saopštio da će jednostrano povući iz Evrope deo nuklearnih raketa kratkog dometa.\n1993 - Prve američke jedinice napustile su Somaliju posle neuspele intervencije SAD u toj afričkoj zemlji.\n1995 - Ruske trupe zauzele su predsedničku palatu u Groznom, glavnom gradu Čečenije.\n2000 - U egzilu u Tunisu je umro bivši italijanski premijer Betino Kraksi (Bettino Cradži), koji je napustio Italiju 1994. nakon što je optužen za korupciju.\n2002 - Umro je Marti Mietunen koji je, kao pripadnik Partije centra, od 1950-tih do kasnih 1970-tih bio član nekoliko vlada u Finskoj, a potom i premijer u više mandata.\n2003 - Vlasti u Indiji su saopštile da je od veoma velike hladnoće u delovima Indije, Bangladeša i Nepala, od decembra 2002. umrlo 1.300 ljudi širom tog regiona.\n2003 - Umrla je novinarka Fransoaz Žiru (Francoise Giroud) koja je pisala o politici, seksu i feminizmu. Bila je glavna i odgovorna urednica magazina za žene "El", i suosnivačica vodećeg nedeljnika "L'Ekspres". Žiru je bila prva ministarka Francuske za ženska pitanja.\n2006 - Umro je veteran soula Vilson Piket (Njilson Pickett) poznat po hitovima "Mustang Sallhy", "In the Midnight Hour" i "Fanky Broadnjay".\n2007 - U Istanbulu je ubijen novinar Hrant Dink, istaknuti član jermenske zajednice u Turskoj i česta meta nacionalističkih napada zbog izjava o genocidu nad Jermenima u Prvom svetskom ratu.\n2009 - Advokat Stanislav Markelov i novinarka Nove Gazete Anastasija Baburova, koja je radila na istraživanju neonacističkih grupa u Rusiji, ubijeni su u Moskvi.\n2011 - Evropski parlament u Strazburu je ratifikovao Sporazum Srbije i EU o stabilizaciji i pridruživanju (ŠP) i izglasao Rezoluciju o evropskoj integraciji Srbije, kojom se pozivaju preostale članice Unije da ratifikuju taj sporazum i pruža podrška prijemu Srbije u EU.\n2013 - Četvorodnevna kriza sa taocima u gasnom postrojenju na jugu Alžira okončana je upadom specijalnih alžirskih snaga. U obračunu su poginula 32 ekstremista i 23 taoca, dok je 107 stranih talaca i 685 Alžiraca oslobođeno.\n2015 - Umro je profesor Fakulteta političkih nauka i bivši ambasador Srbije u Francuskoj Predrag Simić.\n2016 - Umro je Etore (Ettore) Skola, italijanski reditelj više od 40 igranih i dokumentarnih filmova, od kojih su najpoznatiji "Dobar, loš, zao" (Brutti, sporći e cattivi), "Poseban dan" (Una Giornata particolare) i "Viva Italia".\n2017 - Lavina je udarila u hotel na planini Gran Saso u italijanskom regionu Abruco i usmrtila 29 ljudi.\n2020 - U raketnom napadu na džamiju u kampu vladinih snaga u Jemenu ubijeno je više od 100 ljudi. Napad se pripisuje pobunjenicima iz pokreta Huti i ocenjuje kao najteži udarac snagama lojalnim predsedniku Jemena Mansuru Hadiju od početka rata 2014. godine.


"KK Crvena zvezda mts obaveštava javnost da je ugovor sa Nikolom Radičevićem sporazumno raskinut. Dosadašnji plejmejker crveno-belih karijeru će nastaviti u dresu Gran Kanarije koja nastupa u Endesa ligi i Evrokupu", saopštili su crveno-belih.\nU profesionalnoj karijeri Nikola Radičević je nastupao za Sevilju, a prethodnog leta je došao u redove ekipe sa Malog Kalemegdana. Za Zvezdu je odigrao 18 utakmica i postizao prosečno četiri poena po nastupu\n"KK Crvena zvezda mts zahavljuje se Radičeviću na velikom zalaganju i želi mu mnogo uspeha u nastavku karijere", zaključuje se u saopštenju srpskog i regionalnog šampiona.


U Blok galeriji izložba Nine Todorović - Dan u Beogradu\nNaslovna » Izlasci » Izložbe » U Blok galeriji izložba Nine Todorović\nNeko drugi 7. juni 2012. Izložbe Postavite komentar\nU Blok galeriji (Jurija Gagarina 221) na Novom Beogradu od 7. (19.00) do 20. juna biće otvorena izložba Nine Todorović pod nazivom „Princip pozajmljenog sećanja“.\nNa izložbi će biti predstavljeno deset instalacija, nastalih u poslednjih nekoliko godina. Instalacije su rađene u kombinovanoj tehnici promenljivih dimenzija, u okvirima do jedan kvadratni metar.\nNina Todorović rođena je u Beogradu 1973. godine. Diplomirala je 1999. godine na Fakultetu likovnih umetnosti, odsek slikarstvo, u klasi profesora Čedomira Vasića. Od 2000. član je ULUS-a, sa statusom samostalnog umetnika. Magistrirala je 2002. godine u klasi istog profesora. Trenutno pohađa Umetničke doktorske studije na FLU u Beogradu.\nOva umetnica svoja dela aktivno izlaže od 1995. godine, a do sada je imala 28 samostalnih i učestvovala na više od 160 grupnih izložbi, kao i u brojnim likovnim kolonijama, radionicama i veb-projektima, u zemlji i inostranstvu. Dobitnik je više nacionalnih i internacionalnih nagrada. (Beoinfo)\nPrethodni Druga „Zmajada“ kod „Šumica“\nSledeći Filmski festival ispred bečke gradske kuće


Grk se vratio u domovinu - Sportske novosti\nNaslovna Fudbal Transferi Fudbal Grk se vratio u domovinu\nGrk se vratio u domovinu\nReprezentativac Grčke – Sokratis Papastatopulos vratio se u svoju domovinu, otkako je ugovorio saradnju sa prvakom ove države – Olimpijakosom.\n32-godišnji štoper je sa upravom “crveno-belih” potpisao ugovor do leta 2023. godine uz godišnju platu u visini od 1.500.000 eura. Iskusni defanzivac je za sam potpis dobio dodatnih 500.000 eura, jer je stigao kao slobodan agent, nakon raskida ugovora sa londonskim Arsenalom.\nSokratis se tako posle više od 12 godina vratio u grčki fudbal, gde je tokom 2005. godine u redovima AEK-a i započeo svoju karijeru. Kasnije je nastupao i za timove – Volosa, Đenove, Milana, Verder Bremena, Borusije Dortmund, Arsenala.\nZa reprezentaciju Grčke debitovao je 2008. godine i do sada je upisao 90 nastupa u nacionalnom dresu.\nFotografija preuzeta sa sajta: https://www.olympiacos.org/\nPrethodni tekstMenja klub, ali ne i ligu\nSledeći tekstMornar se pojačao u reketu za nastavak ABA i Evorkupa!\nBez četiri prvotimca, košarkaši Partizana NIS su nakon velike drame i produžetka izgubili u dvorani "Krešimir Ćosić" od Zadra sa 96:94. U utakmicu 19....


Antitela prisutna osam meseci posle izlečenja - Glas Podrinja\nOvo važi "bez obzira na težinu bolesti, starost pacijenta ili prisustvo drugih patologija", navodi se u studiji koju je sprovela prestižna bolnica San Rafaele iz Milana u saradnji sa institutom za javno zdravlje.\n"Prisustvo antitela, iako se vremenom smanjuje, dugotrajno je: osam meseci nakon dijagnoze, samo tri pacijenta" od njih 162 (od kojih je 29 umrlo) nije više bilo pozitivno na test na antitela, precizira se u studiji.\nPored toga, rana pojava antitela je, kako se ističe, "od ključne važnosti za uspešnu borbu protiv infekcije: oni koji ne uspeju da ih proizvedu u prve dve nedelje nakon zaraze imaju veći rizik od razvoja teških oblika kovid-19".


Sredstva za zaštitu od komaraca | Galen Pharm On-line\nABELA PHARM1 AUTAN5 CHICCO2 DR LUKIĆ1 ELIXA2 FENISTIL1 PHARMALIFE1 RAID4\n749,76 RSD 852,00 RSD\n644,16 RSD 732,00 RSD\nAUTAN ACTIVE RASPRŠIVAČ 100ML\nDelovanje: Zaštita od komaraca, krpelja i muva. Autan raspršivač protiv komaraca štiti od uboda svih vrsta komaraca i drugih letećih insekata. Stvara na koži barijeru koja pruža zaštitu 6 - 8 sati. Nakon upotrebe koža ostaje nežna i mirišljava.Način primene: Nanesite sredstvo podjednako na ..\n951,72 RSD 1.081,50 RSD\nDelovanje: Repelent u gelu za zaštitu od komaraca odmah štiti od uboda komaraca u periodu do 4 sata. Njegova formula dermatološki je testirana i ne sadrži sastojke koji bi mogli izazvati kožnu reakciju ( npr. parfemi, boje i konzervansi).Način primene: Proizvod nanesite podjednako na sve delo..\nAUTAN PORODIČNI RASPRŠIVAČ 100ML\nDelovanje: Novo repelentsko sredstvo štiti kožu od uboda komaraca a i ostalih insekata. Stvara na koži neprobojnu barijeru koja traje 3-4 sata nakon nanošenja. Zahvaljujući ekskluzivnom sastavu, posebnoj formuli izuzetno je delotvoran i nežan, prikladan za decu i osetljivu kožu. Nakon upotreb..\n745,80 RSD 847,50 RSD\nBrend: DR LUKIĆ\nDR LUKIĆ HELP SPREJ 75ML\nDelovanje:Boravak u prirodi blagotvorno utiče na organizam, ali sa sobom nosi i rizik od ujeda različitih insekata. Ubodi, peckanje i svrab mogu stvarati neprijatne probleme celoj porodici, naročito maloj deci. Ako želite da uživate na otvorenom, a da vas pri tom ne uznemiravaju komarci i krpelji, o..


Sokolac: Prošle godine rođena 81 beba | Trebevic.net\nSokolac: Prošle godine rođena 81 beba\nNa području Sokoca prošle godine je rođena 81 beba, što je za 21 manje nego 2016, podaci su Pedijatrijske službe sokolačkog Doma zdravlja “Doktor Ljubomir Ćeranić”.\nSrni je u Matičnoj kancelariji na Sokocu rečeno da je prošle godine sklopljeno 56 brakova, a u Udruženju penzionera kažu da je 128 njihovih članova preminulo od 1. januara do 26. decembra 2017.\nPredsjednik Udruženja “Majka i dijete” Slavica Curović istakla je da opština Sokolac i ovo udruženje na sve moguće načine pomažu višečlane porodice i tako stimulišu rađanje.\nCurovićeva je naglasila da je u Udruženju registrovano 190 višečlanih porodica, kojima se na različite načine dodjeljuje pomoć.\n“Samo u prošloj godini, obezbijedili smo novčanu pomoć za 40 višečlanih porodica, kupili udžbenike i školski pribor za učenike trećih i četvrtih razreda osnovne škole, a obezbjeđivali smo i sredstva za odlazak na đačke ekskurzije”, kaže Curevićeva.\nOna je dodala da je prošle godine u budžetu opštine Sokolac za Udruženje “Majka i dijete” bilo planirano 30.000 KM.


meetup 7 - Zašto projektni menadžment i PMI® pristupi?\nPMI Udruženje u BiH, sada i zvanično PMI BiH Chapter (PMI ogranak u BiH), poziva vas da prisustvujete i učestvujete na prvom otvorenom skupu u Banjaluci. Skup će se održati u četvrtak 25.05.2017. godine uz pomoć i u prostorijama LANACO-Tehnološkog centra (Veljka Mlađenovića bb - u krugu Incela) sa početkom u 18:00h. Prisustvo je besplatno za sve koje zanima upravljanje projektom (odnosno projektima) ali i za sve koji su na bilo koji način zainteresovani za oblast projektnog menadžmenta.\nElektrotehnički fakultet u Sarajevu/BIT Alliance Lab\n"Životni ciklus u inžinjeringu. Karijerni put: Inženjer --> Projektni menadžer"


Priština ne želi dijeliti podatke\nMinistar unutrašnjih poslova Nebojša Stefanović izjavio je danas da to što Priština odbija da državni organi Srbije budu uključeni u istragu ubistva Olivera Ivanovića šalje poruku da nešto ne žele da podijele sa Srbijom i njenim organima.\nPonedjeljak, 22.01.2018. | 14:48\nStefanović dodaje da se nada da će jednom biti jasno zašto nekome nije stalo da se srpski organi uključe:\n"Time što odbijaju da daju informacije upućuje jasnu poruku da se tu nesto dešava što ne žele da podele sa Srbijom i njenim nadležnim organima" naznačio je Stefanović.\nOn je na konferenciji za novinare, na pitanja u vezi istrage ubistva Ivanovića, rekao da je veoma teško o tome nešto reći, kada se nema nikakva zvanična informacija.\n"Veoma je teško raditi kada nemate ni uvid u materijal, niti u procesne radnje" dodao je Stefanović i dodao:\n"Zato insistiramo svakoga dana - za nas je važno da državni organi budu uključeni i smatramo da bi to pomoglo".\nKako je rekao, pitanje je da li je to svima u interesu, te dodao da se nada da će kada nešto bude razjašnjeno u vezi sa tim ubistvom biti i jasno zašto je nekome bilo stalo da državni organi Srbije ne budu uključeni.\nStefanović je ponovio da sa kosovskom policijom, Euleksom, Unmikom...nisu imali razmjenu, niti uvid u kamere, niti u forenzičku istragu...\n"Zvali smo Euleks i Unmik, koji su po međunarodnim propisima zaduženi da sprovode istrage" rekao je Stefanović i dodao da i to što nema odgovora i saradnje "nešto govori".\nPonovio je da su oni po međunarodnim rezolucijama zaduženi za stabilnost, i za sprovođenje krivičnih istraga na KiM "i ne mogu da pobjegnu od toga", a da mi od njih tražimo da nam daju informacije šta se dešava...\n"Kosovo i Metohija je deo naše zemlje" podvukao je Stefanović.\nOn je, na konstataciju novinara da se Euleks povukao iz istrage i pitanje zašto je to odlučeno, rekao da se "i mi to pitamo".\n"Sa kim onda da delimo podatke? Neće Priština, neće Euleks, Unimik...Koga da pitamo - Australiju, koga, pošto smo pitali sve? Očigledno je da nisu spremni da dele te podatke", naveo je Stefanović.\nVi ste potpisali Briselski sporazum, po kojem su kosovsko sudstvo i policija nezavisni od Srbije! Ova vlast je izdala Srbiju! Zovi Dačića da otpjeva “Šote mori šote”...\nA uvijek im fora da prilikom davanja izjava iza njih stoji 10-ak botova...možda misle da tako izgledaju opasnije?\nStefanovicu nisi sposoban u svoju drzavu da nesto ucinis sta onda mozes u drugu drzavu da uradis bacanje magle.\nTako je.Šta je mislio da će policija Kosova SARAĐIVATI.Hoće ali preko nišana.Ovi Srbijanci su ili uzeli ogromnu lovu ili su neviđene budale šta Kosovari rade sa njih.Jebu ih dok migneš okom.\nOvo nije ništa, većinom on postavi iza sebe nekoliko ženskih botova, napuderisanih, ispeglane kose,kao da su iz Granda došle, isto ozbiljnog smrknutog lica. Ma na to se pali ovaj glupi narod, pa i on je otuda potekao.\nNije nego za Re\nNe zele dijeliti podatke ,zato zele pobijati narod.\nSrefanoviču a zašto bi dijelili podatke?????Jeste li vi djelili informacuje sa amerikancima u slučaju brače Bitiči iliti francuzima u slučaju Taton.????????spustite se na zemlju na ovim prostorima su suverene države i neče igrati kako vi hočete.\nRezolucija 1124 i mos duvati.\nSto se god radi drugi su krivi mi smo tako pitom narod da kad vidim Vucica i njegovu sprehu dobijem glavobolju unaprjed jer znam da lupa glavi\nSNS i Srpska lista je u koaliciji sa Haradinajom.\nSa tobom,Vulinom,Drecunom i onim sefom kancelarije za KM cini mi se Duric ni Sveti Otac nebi svama djelio Svetoslavlje.Vi ste i ukljuceni i ovakve stvari pa bi sad rado do podataka pa da gurate pod tepih ili sami ne crknu.Samo se zapitaj za onu bracu siptare iz zatvora izvedeni i pobjeni i niko nezna ko je,,i sad bi vi da vamsiptari veruju drugo sto ih ne volim ali su upravu njihova drzava i vi nebi dali da se ini ukljuce u Srbske istrge oladi te malo zar vam nije jasno.Pogledaj te komentare na drustvenim mrezama i medije koje ne kontrolise Velik Vucic gradani su ubedeni da ste vi umesani iz SNS u to.samo nesmiju javno da kazu.\nVučič če u Sava-maali(mahali)organizovati sastanak i utvrditi prvo ko je sruši,a onda će riješiti ko ubi pitomce,pjevačicu Marjanović,braću Batići i druge nevinre,ko naredi udar u Crnoj Gori,ko posla voz crkvu na Kosovo,a onda od Kosovara tražiti POŠTENO uključenje u istragu ubitstva Ivanovića.Koja nadmenost i nadobudnost Vučivevih lajača.\npa valjda bih trtebalo ići tim redom..\nMozda vam jednostavno ne vjeruju. Slucajna misao koja me okrznu kada procitah. :-) A od ponavljanja da je Kosovo Srbija dnevno dobijam proljev. Zamislite da recimo drzavni sluzbenici BiH ne smiju provoditi istrage u Banja Luci. Toliko o jakoj i uredjenoj drzavi Srbiji i slaboj BiH :-). Svako malo se javlja Vucko da bi nam objasnio kako se brine puno za stanje u BiH, a u svojoj drzavi mu sluzbeni organi ne smiju provesti istragu i mole separatiste da im pomognu. :-)\nCista 10-ka za vas komentar!!!!!\nPametni ljudi sta ti imas se mjesat u rad tudje drzave nisu vam albanci kao mi bosnjaci oni imaju stav o vama pamte sta ste im radili nisu kao mi bosnjaci kod nas sve moze bravo albanci svaka vam cast.\nNeki dan vucic dosao na kosovo jedva ...i vidjeli ste politiku i moc srba ponizavajuci govor gdje dijeli stoku da ostanu srbi na kosovu zasto nije milorada poveo on bi odma paradu napravijo ali to vam je sva moc sto vi mozete tako isto u bosni samo mi vama sve dozvoljavamo i opet ste ugrozeni nezadovoljni nista vam nevalja treba vas na kosovo poslati malo da vidite sta su prava\nDa li ste vi normalni,to bi isto bilo da je pocinjeno ubistvo u Njemackoj i sad Francuska trazi da se ukljuci u istragu.Sta ima drzava Srbija vrsljati u drzavi Kosova.\nDace vama cika Taci podatke nista nebrini...\nMa bravo, Neso iz Beograda!! Odavno Srbija nije imala tako kredibilnog ministra. Mozda je Vulin iz Kanade jos tu negdje reprenzetativan. Pusti Priszinu DR Neso iz Beograda, povezi ti neka lica i neke oredmete pa ih onda povezi sa nekim radnjama i onda sve skupa povezi sa nekim postupcima i ubaci malo nekih optuzenih za terorizam, zacini to sa nekim zoljama iz Jajinaca i eto ga!! Predstava gotova, vama svakako ne treba predstava za vise od dva dana!! Pusti Pristinu Neso iz Beograda, oni i onako imaju preca posla nego da slusaju vase gluposti!!


Otkup Nokia telefona / Beograd, Srbija / 061 22 555 22\nOtkup svih modela nokia mobilnih telefona, bez obzira na stanje u kom se telefon nalazi kao i na starost mobilnog telefona.\nOtkup telefona Beograd vrši i otkup Nokia telefona .Posedujete mobilni telefon proizvođača Nokia koji želite prodati? Radi se o novom mobilnom uređaju kupljenom na domaćem tržištu ili polovnom mi ćemo ga otkupiti.?\nIndustrija mobilnih telefona najčešće se zasniva na proizvodnji mobilnih uređaja sa platformama IOS (tipičnim za iPhone mobilne telephone proizvođača Apple) i Android (karakterističan za većinu drugih proizvođača mobilnih telefona), dok se pojedini operativni sistemi neretko sasvim neopravdano podcenjuju ili zanemaruju. Da bi bili precizniji, reč je o mobilnim telefonima nove generacije proizvođača Nokia koji uglavnom kao osnovni operativni sistem ili platfomu mobilnog uređaja koriste Windows ili Simbian, koji su takođe izvanredni. Često mnogi korisnici pod neobjašnjivim okolnostima izbegavaju proizvode nadaleko poznate i čuvene po kvalitetu kompanije Nokia, a da ni ne znaju koliko ona može pružiti. Mi svakako kao ozbiljan i pouzdan tim za otkup mobilnih telefona prepoznajemo prednosti i pogodnosti mobilnih uređaja koji koriste pomenute operativne sisteme, i rado vršimo otkup istih po najpogodnijim cenama koje možete pronaći.\nKada je reč o samim Nokia mobilnim telefonima koji su naša ciljna grupa, bilo bi ne zahvalno istaći bilo koji model kao više ili manje važan od nekog drugog, stoga je svakako većina modela dobrodošla. Svaku nedoumicu možete otkloniti direktnim kontaktiranjem nas, a mi ćemo se maksimalno potruditi da razjasnimo situaciju i pomognemo Vam pri Vašoj odluci da svoj mobilni telefon prodate.\nNeminovno je da u svetu internet laži i gomile prevaranata svako sumnja, ali budite ubeđeni da ćete pri saradnji sa nama iskusiti isključivo profesionalnost i posvećenost svakom klijentu, kao i to da se maksimalno trudimo da opravdamo svačija očekivanja neverovatnim otkupnim cenama, u odnosu na trenutno tržište i potražnje na njemu.\nSvi mobilni telefoni marke Nokia su poželjni, bez obzira na to da li raspolažete polovnim ili novim modelom mobilnog uređaja, kao ni to da li je Vaš mobilni telefon u upotrebljivom stanju ili možda čak poseduje određena fizička oštećenja.\nNajpopularniji modeli kada je u pitanju otkup Nokia telefona\nOvde možete pogledati koji modeli Nokia mobilnih telefona su najtraženiji kada je otkup Nokia telefona u pitanju. Navedeni modeli imaju najbolju otkupnu cenu.


SD kartica i kako prebaciti aplikacije na nju? - MOBILNISVET\nSD kartica i kako prebaciti aplikacije na nju?\nPost od Pinocio » Ned, 12. Okt 2014. 22:16\nKo ne fotografise na android uredjaju,ko ne slusa muziku.... kakva mu je korist od SD kartice? Kupio sam za tablet karticu od 32GB,ali sam se razocarao kada sam video da je gotovo beskorisna.Da li je moguce da se sve aplikacije instaliraju sam na internu memoriju? Pa Symbian pre 10 godina nije imao taj problem. Neverovatan je osecaj imati uredjaj od 8GB,na koji ti prilikom svakog pokusaja instalacije javlja da nemas memorije.Koliko zalosno Svaku iole kvalitetniju igricu ne mozes instalirati,jer onda moras pobrisati brdo malih aplikacija. Postoji li kakvo resenje za ovj problem?\nRe: Одг: Android OS *generalna diskusija*\nPost od acamatic » Ned, 12. Okt 2014. 22:58\nJa kako znam, je da jedino uđeš u tu app koju želiš i prebaciš je na SD memoriju, jeste da će jedan mali deo ostati u internoj ali kako da kažem to je zanemarljiv u odnosu na ovaj veći koji prebaciš u SD..\nPost od Pinocio » Ned, 12. Okt 2014. 23:00\nJa na tabletu nemam opciju kao na vecini androida da se aplikacija pomeri na memorijsku karticu\nPost od toda81 » Pon, 13. Okt 2014. 05:03\nOdradite root pa onda instaliraste app2sd i delimicno resite problem\nPost od Pinocio » Pon, 13. Okt 2014. 07:34\nSlabo ja oko roota,ipak sam novi u svetu androida,mozda posle.A sada mi tablet treba jedino za igrice,i manje aplikacije tipa vesti. Postoji li makar nacin da se obrisu fabricke aplikacije tipa:Flipboard,Galaxy Apps.... kod njih imam samo opcije Uninstall updates Uredjaj poseduje 8Gb RAMa,a u sustini je to nekih 4Gb,imam instaliran GT Racing 2 koji je sam oko 900mb i uz par sitnih aplikacija memorija popunjena.Prosto mi je neverovatno da u ovo vreme,ljudi imaju takve probleme sa uredjajima. Dobro,sad bar znam da Android telefon ne dolazi u obzir ni pod razno. Ocigledno ce pasti neka Lumia\nPost od Azimuth » Pon, 13. Okt 2014. 08:15\n1. Nemaš 8gb rama nego interne memorije.\n2. Android ima mogućnost proširivanja memorije, tako da nemorijsku karticu vidi kao internu memoriju. Da li tu mogućnost ima još neki sistem?\n3. Sve je stvar igre. Ako želiš, možeš, samo je pitanje koliko te mrzi.\n4. Ne možeš skinuti aplikacije koje su došle sa romom bez rutovanja.\nPost od Pinocio » Pon, 13. Okt 2014. 12:58\n1.Moja greska.... normalno da sam mislio na internu memoriju.\n2.kako ide to prosirivanje? ili jos bolje ovako da te pitam: imam tih 8Gb interne,imam sd karticu od 32Gb.... kako da snimim i igram bar 10-ak naslova koji su teski po recimo 1Gb?\n3.ne znam na sta konkretno ovde mislis,ali ne mrzi me nista ukoliko recimo nije rizicno da nesto zeznem\n4.kontam da jos nisam spreman za rutovanje jer tek upoznajem android,mada te aplikacije i ne zauzimaju nesto mnogo mesta.Ako mi pomognes po tacki 2,tacka 4 mi onda nece biti ni potrebna\nPost od Zile995 » Pon, 13. Okt 2014. 14:37\nSve obb fajlove ili data fajlove igara(GT racing 2, asphalt 8...) mozes da prebacis na sd karticu. Potreban ti je root i FolderMount. Sada preko te app odredis putanju do obb na internoj memoriji i zatim ce ova app da premesti obb na sd karticu. Apk ce znati odakle obb da koristi. Probao sam jednom na mom galaxy s2, rade sve igre sa sd kartice. Tako da tu aplikaciju mozes da probas. Ima i xposed modul obb to sdcard... Vidim da si gamer....\nPogledaj ovaj snimak\nHow To Move Apps and Games to the External SD Car…: http://youtu.be/s9axAqRAwBo\nRe: SD kartica i kako prebaciti aplikacije na nju?\nPost od Lobachewsky » Uto, 14. Okt 2014. 01:54\nPrebaceno u posebnu temu, korisna diskusija.\nPost od geza » Sub, 18. Okt 2014. 22:21\nKako stoji Google Play services sa prebacivanjem na SD karticu? Rutovao sam telefon Cydiom, obrisao neke dodatke (tipa japanska tastatura), a za ove direktno vezane za telefon se još nisam odlučio. Droid stats, recimo, pri prebacivanju na karticu gubi deo funkcionalnosti, pa se widgeti više ne pojavljuju.\nPost od geza » Čet, 23. Okt 2014. 11:40\nIzgleda da je bilo teško pitanje...\nŠta se dešava ako prebacim aplikacije sa npr. DS Super App2SD na karticu, na kojoj nije pravljena posebna particija i da li ima nekih posledica? Testirao sam, bez backup-a, premeštanje Clean mastera, pri čemu je manji deo ostao na internoj memoriji.\nSve je manje više stock, samo je rootovan telefon.\nPost od El Laki » Čet, 23. Okt 2014. 18:32\nNe razumem šta pitaš, ali ajde ovako.\nhttps://play.google.com/store/apps/deta ... one.app2sd\nOva App ti je odlična za prebacivanje na karticu. Ona ti odvaja one koje možeš, ne možeš i ne bi trebalo da prebacuješ. One koje ne bi trebalo imaju mali sivi znak u uglu i to je uglavnom vezano za widget App tj app koje imaju widget pa oni neće raditi ako ih prebaciš.\nPost od Pinocio » Čet, 23. Okt 2014. 20:09\nMeni sve ovo i dalje zvuci neverovatno. Pa ja sam sa svojom Nokia 6600 pre 10 godina bio 100 godina ispred vremena ocigledno. Lepo skines igru,snimis je na memorijsku,imas i dzojstik i udri Misko. A gle ovo danas.... Jos se zaletih kupih karticu od 32 GB,i sem IGO mapa nemam nista vise na njoj.Totalno beskorisna. Strasno.\nPost od geza » Čet, 23. Okt 2014. 21:35\nEl Laki, hvala na pomoći.\nNažalost Google aplikacije ne mogu da se sele tako jednostavno. Do nekog sledećeg čačkanja po telefonu.\nPost od El Laki » Čet, 23. Okt 2014. 21:38\nPost od znemanja » Uto, 28. Okt 2014. 19:57\nPinocio, Slažem se sa tobom, da je bezveze što svi modeli ne poseduju mogućnost prebacivanje app na memorijsku karticu po deafult-u, ali nije sve tako crno kao što pričaš. Neki modeli, recimo moj stari Alcatel je imao mogućnost da bez ikakvog root-a prebacuje app na memorijsku karticu, dok recimo neki noviji modeli to ne podržavaju bez root-a. Pre svega setuje u setings/storage/ Default storage location da se app smeštaju na SD karticu.\nPosle toga root-uju telefon, root-ovanje je jako jednostavno, većinu modela možeš da root-uješ sa Framaroot aplikacijom ili Towelroot, root-ovanje se vrši za 3 sekunde, samo jednim klikom na buton na ekranu i to je to. Sve što treba da proveriš jeste koje od ove dve metode možeš da iskoritiš za tvoj samrtphone/ teblet, informacije o tome pronađi na XDA\nKada obaviš predhodno napisanao, instaliraj sa play stora App2SD ta app jednim klikom prebacuje sve što želiš na SD karticu. Ovim si rešio problem male interne memorije na svom smartphone/ tabletu.\nSony Xperia Tipo- memorija\nPost od Gago2 » Uto, 16. Dec 2014. 20:42\nKako podesiti da se fajlovi sa Google Playa skidaju direktno na karticu, nemam mnogo instaliranih stavki, ali mi u poslednje vreme cim hocu da skinem nesto, javlja da nemam dovoljno memorije na uredjaju?\nRe: Одг: Sony Xperia Tipo- memorija\nPost od acamatic » Uto, 16. Dec 2014. 22:41\nKako se ja razumem u ovu tematiku, to što tražiš druže ne može. A evo šta može, jes da nisam ja direktno isprobao ali sam čitao šta su ovde kolege pisale: prvo se rutuje telefon, zatim se fortmatira SD katica na dve particije, jednu normalnu a druga na kojoj mogu da se instaliraju sve te stvari koje želiš. Zatim trebaš da imaš aplikaciju ne mogu baš tačno da se setim kako se zove trebalo bi app2sd tako nekako, koja će ti omogućiti da prebacuješ aplikacije sa glavne memorije na ovu drugu particiju u SD kartici i samim tim rešavaš taj problem koji imaš..\nRe: Sony Xperia Tipo- memorija\nPost od kutijagreha » Uto, 16. Dec 2014. 22:56\nMoze i preko link2sd aplikacije. Naravno uz sve ovo sto si naveo\nPost od Gago2 » Sre, 17. Dec 2014. 00:02\nA bez rootovanja ne moze nista?\nKoliko kosta rootovanje telefona otprilike i sta se dobija time? Da li telefon postaje brzi?


Na području Srebrenice svi putevi prohodni\nBy\tKadira Šakić Decembar 30, 2019\t485\nNa području Opštine Srebrenica u najudaljenijim selima Luka i Krušev Do snijeg je izazvao problem zbog lošeg puta kojim se teško i ljeti dolazi. Put je juče bio neprohodan, a da situacija bude teža jedna žena u Krušev Dolu je hitno morala u bolnicu. Sve se dobro završilo, jer je put pročišćen, a služba Civilne zaštite evakuisala je bolesnicu do Doma zdravlja Srebrenica.\nPredsjednik MZ Luka, Hamo Zulanović za naš radio program je kazao da je danas situacija normalizovana, te da je put prohodan i snijeg je prestao padati.\n- MZ Luka je bila blokirana nakon što je snijeg padao skoro 48 sati. Našem pozivu odmah su se odazvali radnici koji su zaduženi za čišćenja puta kao i služba Civilne zaštite Opštine Srebrenica. Put u selu Luka je prohodan i dio puta u Krušev Dolu. Najbitnije da smo uspjeli transportovati ženu do Doma zdravlja – kazao je Zulanović.\nPrema podacima Civilne zaštite opština Srebrenica visina sniježnog pokrivača u gradu je 15 cm do 20, a u brdsko–planisnkim dijelovima opštine visina sniježnog prekirvača je 60 – 70 cm.\n- Na području naše lokalne zajednice nemamo ugroženog stanovništva, te nema potrebe za hitnim intervencijama kako bi se dostavili lijekovi, hrana ili da bi se bolesna osoba transportovala do najbliže zdrastvene ustanove. Tokom noći izvršena je evakuacija jedne osobe iz naselja Krušev Do, a evakusiana je Amira Alić i prevezena u Dom zdravlja Srebrenica. Nakon ukazane prve medicinske pomoći, imenovana je puštena na kućno liječenje. Ukoliko se ukaže potreba blagovremeno ćemo reagovati te u skladu sa mogućnostima doći do svih kojima je pomoć nephodna. Na području naše opštine svi putevi su prohodni – stoji u izvještaju Civilne zaštite opštine Srebrenica.\nPrema informacijama iz Elektrodistrubucije Srebrenica, jedan je od dalekovoda na području naše opštine nije u funkciji, a riječ je dalekovodu u naselju Gornji Potočari. Ekipa Elektrodistribucije je na terenu, te se očekuje da će kvar biti saniran tokom dana.\nSnabdjevanje pitkom vodom na području Srebrenice je uredno.\n« Novogodišnja čestitka zamjenika načelnika Fejzića i predsjednika Skupštine Smajića Čestitka načelnika opštine Srebrenica Mladena Grujičića u povodu predstojećih praznika »


23.10.2018 u 10:02\nDžajić: Najvažnije je da odigramo dostojanstveno u Liverpulu\nPočasni predsednik FK Crvena zvezda Dragan Džajić izjavio je da najvažnije da tim Vladana Milojevića odigra dostojanstveno i najbolje što može na gostovanju Liverpulu u Ligi šampiona. „Na treneru Milojeviću je da sastavi tim i pripremi ga, do sada je radio veoma uspešno. On je dobar trener i verujem da će napraviti pravu strategiju. Najvažnije u ovom trenutku je da Zvezda odigra dostojanstveno”, rekao je Džajić novinarima na aerodromu Nikola Tesla pred put u Englesku. Treća Zvezdina zvezda dodaje da crveno-bele očekuje jako težak posao, sličan onom kao protiv Pari Sen Žermena u Francuskoj. „Očekujemo teško utakmicu, kao što je bila u Parizu. Teško je reći šta Crvena zvezda može da uradi, takav je fudbal.... Pokušaćemo da odigramo najbolje moguće”, zaključio je Džajić, prenosi\n15.09.2018 u 22:00\nVeć sam uništio beka Napolija na Marakani\nNa oproštajnoj utakmici Uve Zelera, Dragan Džajić i Euzebio su kasnili. Bilo je nekih problema u avio-saobraćaju, ali su ih brzo kolima s aerodroma prebacili do Hamburga. Nemačka televizija je izveštavala u vestima gde se trenutno nalaze portugalska i jugoslovenska legenda. Napad tima sveta je izgleda ovako: Džordž Best, Euzebio, Bobi Čarlton i Dragan Džajić. Euzebio je dao spektakularan gol. Džaja mu je dodao loptu petom. Ko se danas toga seća? Dragan Džajić hoda po travi pomoćnog terena Zvezde. Kadar je savršen. Prazan teren i on.\n01.09.2018 u 22:40\nKako je Šekularac zabavljao radničku klasu\nU današnjem svetu sportska nadmetanja su jedini događaji koji se odigravaju pred našim očima. Sve ostalo je iza zatvorenih vrata. Od razgovora državnika i sednica vlada, zatim sastanaka onih koji su sami sebe odredili da brinu za budućnost čovečanstva kao što je grupa zvana „Bilderberg”, pa do onih koji određuju kurs valuta ili se dogovaraju o cenama na pijaci za danas. Pored toga, u sportu vlada privid potpune ravnopravnosti. I Brazil i Luksemburg, na primer, izvode jedan protiv drugog timove s potpuno istim brojem ljudi, iako oni prvi imaju više igrača, nego ovi drugi stanovnika. Jednaki su i uslovi. Isto igralište, plivalište ili na čemu se već održava nadmetanje. Po sportskoj opremi i rekvizitima se ne vidi ekonomska, kulturna, vojna, politička ili neka druga nadmoć određene\n01.07.2017 u 20:02\nDžajina ispovest u kameru\nZlatibor – Dok sa ponosom i setom stupa na teren Zvezdinog stadiona, u doba kad više ništa nije kao nekad, najveća zvezda tog fudbalskog kluba sumira svoj životni put i kaže: „Ako bih sada trebalo da podvučem crtu svog života, imao sam mnogo više radosti nego tužnih trenutaka. A nije sve med i mleko, ja sam to na svojoj koži najbolje osetio.” Ovo su reči Dragana Džajića, izrečene u prvoj sceni dugometražnog dokumentarnog filma „Džajić”, sarajevskog sportskog novinara Sabahudina Topalbećirevića, u produkciji TV Al Džazira Balkans. Ovaj film, koji traje 55 minuta, premijerno je prikazan na otvaranju Šestog međunarodnog festivala sportskog filma na Zlatiboru, gde se tokom četiri dana prikazuje tridesetak storija iz 15 država.\n05.03.2016 u 13:44\nDžajić kandidat za najbolji tim Evrope ikada\nNION – Legenda Crvene zvezde i zvanično najbolji srpski fudbaler u istoriji Dragan Džajić našao se u konkurenciji za idealni tim svih vremena na Evropskim prvenstvima. Počasni predsednik Zvezde nominovan je među 50 igrača u anketi na sajtu UEFA, gde mogu da glasaju svi posetioci. Džajić je 1968. godine bio najbolji strelac i igrač šampionata Evrope, kada je Jugoslavija osvojila drugo mesto, prenosi Tanjug.\n16.11.2012 u 14:00\nPredsednik Nikolić abolirao Džajića\nPredsednik Srbije Tomislav Nikolić doneo je odluku o aboliciji Dragana Džajića, nekadašnjeg predsednika FK Crvena zvezda. Time je Džajić oslobođen od krivičnog gonjenja, jer abolicija znači upravo to – pomilovanje okrivljenog za vreme krivičnog postupka koji se vodi, ili pre započetog postupka. Pomilovanje se može dati posle osuđujuće presude, a abolicija pre i tokom krivičnog gonjenja...\n21.03.2011 u 22:00\nDžajić ostao bez imovine\nViši sud u Beogradu doneo je rešenje kojim se privremeno oduzima imovina nekadašnjim rukovodiocima FK Crvena zvezda Draganu Džajiću, Vladimiru Cvetkoviću i Milošu Marinkoviću, optuženima da su prisvojili višemilionski iznos od prodaje igrača stranim klubovima. Bez imovine, odlukom suda ostaju i Džajićeva supruga Branislava, Cvetkovićev sin Rastko, Marinkovićeva bivša žena Gordana Marinković i...\n09.02.2011 u 22:00\nTužilaštvo, ipak, nudilo nagodbu Džajiću\nU pregovorima o načinu završetka postupka protiv Dragana Džajića, nekadašnjeg predsednika FK Crvene zvezda, okrivljenog da je prisvojio višemilionski iznos od prodaje igrača, učestvovali su predstavnici Višeg javnog tužilaštva u Beogradu, saznaje „Politika”. Nadležno tužilaštvo je sa Džajićem, kako nam je pojašnjeno, pokušalo da postigne sporazum o priznanju krivice, ali u tome nije uspelo. Detalji...\nTužilac: Nesrazmera primanja i imovine Džajića\nViše tužilaštvo u Beogradu predložilo je juče sudu da privremeno oduzme imovinu bivšem predsedniku Crvene zvezde Draganu Džajiću jer je njena vrednost veća od njegovih zakonitih prihoda. Odbrana je, međutim, tvrdila da je vrednost imovine fudbalske legende višestruko manja od prihoda. – Postoji očigledna nesrazmera između zakonitih primanja okrivljenih i vrednosti imovine čime su se stekli uslovi za...\nLegende Crvene zvezde negirale krivicu\nLegenda srpskog fudbala i nekadašnji predsednik fudbalskog kluba Crvene zvezda Dragan Džajić negirao je juče na početku suđenja da je zloupotrebio položaj prilikom transfera četiri igrača ovog kluba u inostrane klubove. Da je prisvojio višemilionske iznose od prodaje igrača, negirao je i Vladimir Cvetković, nekadašnji generalni sekretar kluba. Okrivljeni su tvrdili i da su sve radili uz saglasnost...


Sve što treba da znate o retrogradnom Merkuru - GRAZIA Srbija\nOpet ste izgubili omiljene sunčane naočare ili ste slučajno obrisali neki važan dokument sa računara? Da, postoji svaka šansa da ste neobično nespretna ili zaboravna osoba, ili je to možda na neki način povezano sa nebeskim telom koje se nalazi na udaljenosti od oko 46 miliona kilometara od Zemlje.\nBez obzira da li pratite događaje koji se dešavaju izvan naše planete ili ne, postoje određeni trenuci tokom godine kada je Merkur - planetu najbližu Suncu - teško zanemariti.\nRetrogradno kretanje je optička iluzija kada planeta menja kretanje i kreće se u suprotnom smeru. Za ljubitelje horoskopa i astrologije, to označava činjenicu da život tokom ovih dana neće bit iuspešan. Ovaj događaj se održava tri puta godišnje, a prvi 2020. godine počeo je 17. februara i trajaće do 10. marta.\nŠta kaže nauka o retrogradnom Merkuru?\nNauka objašnjava fenomen retrogradnog Merkura, naravno sa naučne strane. „Ako pogledamo Merkur, on je bliže Suncu nego Zemlji, a njegova orbita oko Sunca je znatno kraća, samo 88 dana u odnosu na našu 365.25. To znači da Merkur putuje oko Sunca više od četiri puta u poređenju s našom orbitom. Kad se Zemlja i Merkur nalaze na istoj strani Sunca u svojim orbitama, čini se da se Merkur kreće nebom od zapada do istoka. Kada Merkur nadmaši Zemlju u njenoj unutrašnjoj orbiti, čini se da menja smer i kreće se retrogradno. To se obično dešava oko tri puta godišnje."\nDa to zamislimo u perspektivi:\n„Zamislite da sedite u nepokretnom vozu. Voz na sledećem peronu polako počinje da se kreće napred i tada pretiče naš voz. Ako ne znamo da se naš voz kreće, onda ono što vidimo je da se voz pored nas polako kreće napred, zatim poravnava sa nama i onda se očigledno kreće unazad. To vidimo, mada se u stvarnosti ni jedan voz ne kreće unazad. Sve se radi o relativnim položajima."\nSvaka planeta u našem Sunčevom sistemu je retrogradna i vredi uzeti u obzir da ako bismo stali na površinu Merkura i gledali Zemlju, čini se da se i ona kreće u suprotnom smeru. Ali, na primer, za razliku od Marsa, orbita Merkura je manja, pa se događaj događa češće. I uprkos činjenici da postoji logično astronomsko objašnjenje zašto Merkur „menja“ kretanje, astrolozi veruju da se događa nešto važnije.\nKoji je astrološki značaj retrogradnog Merkura?\nSusan Miler je možda jedan od najpoznatijih astrologa na svetu. Njena stranica prikupi 309 miliona pregleda godišnje i ima 11 miliona jedinstvenih korisnika. "Retrogradni Merkur je jedini događaj koji utiče na sve znakove zodijaka", kaže Miler. - Međutim, najviše utiče na Device i Blizance, jer planeta vlada tim znakovima. Kada je Merkur retrogradan, puno se stvari menja, ali do određenog vremena ne možemo da vidimo u kom se smeru stvari kreću. Svet se u to vreme menja. Astronomija i astrologija mogu imati sličnu istoriju porekla, ali sada su dve oblasti potpuno različite. Astronomija se odnosi na proučavanje univerzuma izvan naše planete; a astrologija je proučavanje kako sve što je izvan Zemlje utiče na nas. Za astrologe poput Miler, promena smera Merkura označava haotične posledice za nas ovde, na Zemlji.\n„Ne bi trebalo da kupujete računar, automobil ili telefon tokom retrogradnog Merkura, jer mogu biti problema sa tim stvarima. Takođe, ne potpisujte nikakve ugovore, jer ćete ustanoviti da ste nešto propustili, a kasnije ćete morati da revidirate uslove. Takođe ne da idete na prvi sastanak tokom retrogradnog perioda; to utiče na komunikaciju, tako da možete odabrati pogrešnu osobu ", kaže Miler.\nBilo je mnogo teorija kojima se pokušalo opravdati zašto kretanje Merkura može uticati na ljude. Neki predlažu da gravitaciona sila Merkura deluje na vodu u našim telima. Ali naučna izračunavanja pokazuju da će prilikom prolaska automobila koji se kreće na udaljenosti od nekoliko metara gravitacioni efekat biti jači od efekta Merkura, koji je mnogo masivniji, ali koji se nalazi na udaljenosti od 77 miliona kilometara.\nKako se ponašati tokom retrogradnog Merkura?\nSa astrološkog stanovišta, Merkur nije tako ozbiljan i mračan kao što nam se činilo. „Astrologija je zabavna, pokazuje vam mogućnosti, a zahvaljujući internetu je popularnija nego ikad“, kaže ona. Pa šta onda očekivati?\n„Retrogradni Merkur je sjajno vreme za povratak; povratak na stare projekte, stare prijatelje i kolege. Kao ljudi, volimo da idemo napred, ali retrogradni Merkur je odlična prilika za zaustavljanje i ponovnu procenu onoga šta se u životu dešava “, kaže astrolog. Takođe se usredsređuje na činjenicu da ne boli pokazati malo opreza: „Vrlo pažljivo razmišljam o stvarima tokom retrogradnog Merkura. "Tri puta proverim podatke o letu, izvadim minđuše i stavim ih u novčanik pre nego što uđem u auto da ih ne izgubim i proverim da li je moja vizitkarta zalepljena na poleđini telefona."\nNije važno da li samopouzdano stojite na nogama i logično potkrepljujete sve ili ste skloniji verovati u neobjašnjivo, jedno je sigurno: biće zanimljivo vreme.\n# retrogradni Merkur


Predsednik Srbije Aleksandar Vučić na sastanku sa predsednikom Evropskog saveta Donaldom Tuskom\nDanas nije moguće odrediti tačan datum ulaska Srbije u EU, ali uvjeravanja sa evropske strane su da će taj trenutak sigurno doći, saopštio je predsjednik Srbije, Aleksandar Vučić u Briselu nakon radnog ručka sa predsjednikom Evropskog savjeta, Donaldom Tuskom. Predsjednik Tusk je, sa svoje strane, odao priznanje gostu iz Beograda za do sada postignute reforme, bavljenje imigrantskom krizom, rad na dobrosusjedskim odnosima, posebno dijalogu sa prištinom koji bi se uskoro trebao nastaviti.\nDanašnji radni ručak predsjednika Srbije dolazi nakon sličnog nedavnog sastanka sa Visokom predstavnicom EU kojoj je tada, kako je sam rekao, po prvi put jasno zatražio datum kada gradjani Srbije mogu da očekuju ulazak u EU. Medjutim, ni tada , kao ni danas, niko sa evropske strane nije bio spreman da licitira datume - iz poznatih evropskih ali i domaćih razloga: još ozbiljnog posla ček Srbiju na putu ekonomskih reformi, a posebno na dostizanju vladavine prava i naravno, uspješno okončanje dijaloga sa Prištinom.\n"Za mene, kraj priče o dijalogu i naporima Srbije da provede reforme je punopravno članstvo u EU. To smo obećali u Solunui to smo spremni da učinimo. Nedavno ste naglasili da je Srbija napravila svoj geostrateški izbor i da na tom putu nema povratka. Očekujemo da vaše akcije budu vodjene tim izborom. Konačno, ohrabrio sam predsjednika Vučića da se nastavi sa reformama koje će osnažiti vladavinu prava, na sličan način kako se ostvaruje napredak u ekonomiji. Snažna vladavina prava je konačni signal da ste spremni da udjete u EU.", rekao je Donald Tusk.\n"U vezi sa pitanjem koje sam nedavno postavio o vremenskom okviru prijema Srbije u EU, čuo sam veoma snažno opredjeljenje predsjednika\nTuska da, ukoliko mi završimo svoj dio posla, da će oni ispuniti dato obećanje. Moje mišljenje je da bi naši ljudi bili bolje motivisani, stimulisani, ako dobijemo taj datum. Očigledno je da danas nije lako, ako ne i nemoguće to dobiti, imajući u vidu situaciju unutar EU, atmosferu kada je riječ o procesu proširenja, ali bio sam veoma zadovoljan kada sam čuo da ovdje računaju na\nSrbiju. Mi mnogo činimo sa svoje strane i činićemo, gotovo sigurni da ćemo postati članovi kluba.", rekao je predsednik Srbije Aleksandar Vučić.\nPredsjednik Vučić je uz ovo rekao da će Beograd raditi na normalizaciji odnosa sa Prištinom, tražeći rješenje sa kojim će obje strane biti jednako zadovoljne i koje će donijeti stabilnost regionu. Kada je riječ o spoljnoj politici Srbije, priznao je da u Briselu imaju ponešto reći na tu temu i najavio mogućnost da bi u budućnosti, sa približavanjem EU, spoljna politika u nekim\nsegmentima mogla doživjeti izvjesne promjene.


Jopet, da utvrdimo: Država ne vraća doprinose - Penzin\nPočetna Magazin Godine Ekonomija Jopet, da utvrdimo: Država ne vraća doprinose\nFotografija iz teksta: Veliki časovnici u Čikagu\nNovac za svaki dan radnog staža koji je manji od petnaest godina država uzima za sebe, a ne postoji ni mogućnost vraćanja bar dela novca.\nKako naglašavaju u Fondu PIO, penzijski sistem Srbije zasniva se na principu tekućeg finansiranja, tj. penzije se isplaćuju iz tekućih doprinosa.\n„Zakonom o PIO je predviđeno da se prava iz PIO stiču i ostvaruju zavisno od dužine ulaganja i visine osnovice na koju su plaćeni doprinosi za PIO i uz primenu načela solidarnosti“, objašnjavaju u Fondu. „Naši propisi takođe ne sadrže ni odredbe kojima se predviđa mogućnost povraćaja doprinosa.“\nS druge strane, zakonom o doprinosima za obavezno socijalno osiguranje predviđena je mogućnost njihovog povraćaja u slučaju da je on plaćen na osnovicu koja prelazi iznos najviše godišnje osnovice.\nTakođe, u članu 10, Zakona o poreskom postupku i poreskoj administraciji stoji i da fizičko odnosno pravno lice ima pravo na povraćaj više uplaćenog ili pogrešno plaćenog poreza i doprinosa, odnosno sporednih poreskih davanja, kao i na povraćaj poreza i doprinosa kada je to drugim zakonom predviđeno. Za povraćaj doprinosa po pomenutim zakonima, međutim, nadležna je Poreska uprava.\nSrpski penzioni sistem se razlikuje od penzijskih sistema u mnogim drugim državama i po tome što kod nas ne postoji ni pravo na socijalnu penziju, tj. minimalnu zagarantovanu penziju za one bez radnog staža, ili za one koji nisu prešli zakonski limit od 15 godina. U našem okruženju, piše novinar Novosti, ona postoji samo u Sloveniji, gde je primaju i domaćice.\nNapomena Penzina: Zapravo, socijalna penzija postoji i na nepriznatom Kosovu i to u iznosu od oko 75 evra. Pre pola godine su se uzburkali duhovi upravo oko ove penzije jer je nepriznata vlada Kosova rešila da građani stariji od 65 godina koji primaju penziju iz inostranstva više nemaju pravo na ovu penziju koja, pre svega, služi kao socijalna zaštita onim starijim građanima koji nemaju drugih sredstava za život. Ova mera je uglavnom pogađala srpsko stanovništvo, od kojih mnogi i žive u Srbiji van Kosova.\nKatarina Stanić, direkor Centra za socijalnu politiku, objašnjava za Novosti da je uslovljavanje ostvarenja prava na penziju nekim minimalnim stažom ili iznosom osiguranja uobičajeno rešenje i u evropskim sistemima.\n„Može se polemisati o visini tog uslovljavanja, ali je logično da ono postoji jer bi nekada iznos penzije bio toliko nizak da bi samo administrativno zakomplikovao isplatu, a suštinski ne bi dao nikakvo rešenje toj osobi“, kaže Katarina Stanić.\nOna ističe da je pitanje i šta je sa doprinosima nekog ko je umro dok je još uvek bio osiguranik ili je tek počeo da koristi penziju. U našem sistemu zato postoji porodična penzija, iako ona u nekim sistemima i ne postoji.\nTags:Centar za socijalnu politikudoprinosiFond PIOKatarina StanićKosovo i Metohija KiMpenzioni sistempenzionisanjeporodična penzijaSlovenijasocijalna penzijasocijalna zaštitaSrbijastažuplata radnog stažaZakon o doprinosima za obavezno socijalno osiguranjeZakon o penzijskom i invalidskom osiguranjuZakon o poreskom postupku i poreskoj administraciji


Osnovne aktivnosti - Geologija.ba\n«CERBERUS» d.o.o. za inženjering, projektovanje i geološka istraživanja Tuzla\nUlica; ARBiH 15/2/19 Tuzla\nPrivredno društvo «Cerberus» d.o.o. Tuzla je osnovano 2005 u sklopu BIT centar kroz Projekt pomoći mladim ljudima za pokretanje vlastitog biznisa, okosnica aktivnosti privrednog društva predstavljaju geološko kartiranje, izrada tehničke dokumentacije i popularizacija geologije.\nŠirina orijentacije na geološko kartiranje kroz različite segmente kao što su inženjersko-geološko kartiranje, hidro-geološko kartiranje, nadzor kod izvođenje istražnog bušenja i kartiranje jezgre izvedenih bušotina uz kvalitetnu grafičku i tehničku obradu predstavlja osnovu izrade elaborata detaljnih geoloških istraživanja.\nSukladno fokusu aktivnosti prije svega na terenska istraživanja privredno društvo je izvršilo nabavku neophodne pa i sofisticirane opreme za izvođenje terenskih istraživanja.\nPoznato je da je osnova svake terenske aktivnosti predstavlja orijentacija u prostoru i detekcija uz kvalitetno dokumentiranje, za ove potrebe u posjedu privrednog društva je GPS-uređaj sa pratećim digitalnim kartama, geološki kompas, laserski daljinomjer i druga optička pomagala uz standardne pantljike i uporednike.\nPrilikom inženjersko-geoloških radova uz standardnu opremu na raspolaganju je šmitov čekić, penetrometar i krilna sonda, šmitov čekić omogućava određivanje čvrstoće na terenu i zoniranje stjenskog masiva.\nKartiranjem bušotina dobivaju se dragocjeni podaci o geološkoj građi pojedinačne lokacije, zbog visokih cijena izrade bušotine sa jezgrovanjem i neophodnosti kvalitetnog sumiranje podataka, ovakvog «jedinstvenog» geotehničkog zahvata nabavljena je specijalistička oprema kao što je; «češalj» za profiliranje pukotina, terenski mikroskop, uporednici za strukturne karakteristike nabušenih tvorevina i standardizirani kolor uporednici\nKolor uporednici su isključili subjektivno određivanje boje nabušenih tvorevina daju mogućnost kvalitetnog sumiranja podataka i njihovu reinterpretaciju uz jedinstvenu šifru za svaku pojedinačnu boju.\nIzrađene bušotine najčešće predstavljaju hidro-tehničke objekte kod kojih je potrebno vršiti mjerenje nivoa podzemne vode za tu svrhu se koristi nivomjer sa zvučnim i svjetlosnim signalom.\nPrivredno društvo pored izvođenja direktnih istraživanja se bavi projektovanjem odnosno izradom programa i projekata detaljnih geoloških i hidro-geoloških istraživanja a u skladu sa Zakonom o geološkim istraživanjima.\nPopularizaciju geologije kao izuzetno interesantne prirodno-tehničke nauke privredno društvo pokušava postići preko web stranice geologija.ba naravno da je potrebno još rada na ovom pionirskom poduhvatu. Pored toga što geologija predstavlja temelj svake uređene države ona je jedna od rijetkih naučnih disciplina koja je zadržala primjesu avanturizma, kontakta sa prirodom, stalnog učenja i obogaćivanja vlastitog duha.\nUkupno pregleda: 428123


Blog - Da li ste ambiciozni?\nAmbicija se najčešće definiše kao jaka želja da se nešto postigne i da se uspe u ostvarivanju nekog cilja. Osim snažne želje, uključuje i motivaciju da se izdrži u realizaciji cilja. Tu je i upornost i odlučnost da ne odustanemo pri prvoj prepreci ili neuspehu.\nAmbiciju može da ojača želja da se postigne cilj, visoka očekivanja od sebe i nezadovoljstvo trenutnim stanjem. Ali i želja da se postigne moć i ugled – da se pokažemo pred drugima, da razbijemo tuđe sumnje prema nama i našim sposobnostima – može da pokrene ambiciju.\nAmbicija je svakako važna pokretačka sila, koja ponekad može da ugrozi naše blagostanje i odnose.\nAmbicija utiče pozitivno kada:\n- Sledite svoje vrednosti i uverenja. Nemaju svi takvu ambiciju i strast koja vas motiviše da idete napred. Cilj koji želite da ostvarite treba da bude samo vaš. Ako želite da stvarate, pomažete, pozitivno utičete – onda budite ambiciozni i uradite to.\n- Ohrabruje vas da učinite nešto bolje za sebe i druge. Ponekad, drugi vas ne podržavaju jer vas ne razumeju. U redu je i da vam neko kaže da treba da usporite malo. To može da bude prilika da preispitate da li ste sigurni u to što želite i kako će rezultat uticati na vas i na vaše bliske. Ako ambicija opstane, onda je to prava stvar.\n- Ohrabruje vas na razik i ne da da se razočarate neuspehom. Ambicija pomaže da pronađete kreativna rešenja i da se suočite sa trenutnim strahom i nesigurnošću.\n- Važan je razvoj, a ne takmičenje i poređenje. Ambicija treba da vas motiviše da postanete bolji nego što trenutno jeste, a ne bolji od drugih. Za to je potrebno da skrenemo pogled sa drugih i da ga usmerimo na sebe, na svoje radosti i svoj entuzijazam.\n- Talent nije presudan za uspeh. Snažna želja, motivacija i upornost da nešto postignete su važniji od talenta. Rezultat jeste važan, ali je nekad važnije šta ste naučili u procesu. Učenje i novo iskustvo je često zanemaren rezultat rada.\nAmbicija može biti problematična kada:\n- Postavljate nerealne ciljeve. Korisno je da očekujete velike stvari za sebe, ali razmislite i o svojim resursima. Ako ste skloni da se pretrpavate obavezama, treba da razmislite da li želite da se ulažete u taj projekat i koliko će vam on biti važan u budućnosti. Nakon početnog entuzijasma, može se desiti da entuzijazam splasne.\n- „Gazite“ preko drugih kako biste postigli svoje ciljeve. Vaš uspeh ne sme da bude na račun vaših odnosa. Uvek moramo biti obzirni, cilj ne opravdava uvek sredstva.\n- Postane opsesija ili pohlepa. Previsoko postavljeni ciljevi i zavidljivost prave nas sebičnim i defokusira nas od onoga što iskreno želimo i što nam je potrebno.\n- Zapostavljate važne stvari u životu. Ako vas ambicija neprestano sprečava da budete sa najbližima ili imate sve veće zdravstvene probleme, vreme je da preispitate prioritete i razloge ambicije.\n- Stalno ste u nekom haosu i preuzimate previše odgovornosti. Ove osobe često propuštaju rokove, a ne preuzimaju odgovornost za to. Ako ne umete da kažete „ne mogu“ i „neću“, prihvatate obaveze jer strepite da ako odbijete nećete se nekome dopasti, dobar je trenutak da preispitate ambicije.\nTanka je linija između pozitivne ambicije i one koja nam pravi problem. Kako bismo održali ambicioznost zdravom, treba povremeno da postavimo sebi pitanja: Da li je ova ambicija odraz mojih pravih vrednosti, ili sam je od nekoga preuzeo ili mi je neko nametnuo? Šta pokušavam da postignem? Zašto mi je ovo tako važno? Da li ovime nekoga povređujem i kako se ovo odražava na ljude oko mene?\nŠta će se desiti ako ostvarim cilj, a šta ako je ne ostvarim? Koji je sledeći korak kada ostvarim/ne ostvarim cilj?\nVaš interaktivni vodič za lični i profesionalni razvoj Tip of the week #1 vam želi uspeh u promenama!


,,ZAGOR IZ NAŠEG SOKAKA“: Pedeset godina od prvog izlaska stripa o čuvenom gospodaru Darkvuda – Zrenjanin\n,,ZAGOR IZ NAŠEG SOKAKA“: Pedeset godina od prvog izlaska stripa o čuvenom gospodaru Darkvuda\n30/06/2018 04/07/2018 List Zrenjanin\nMnogobrojna zrenjaninska publika sinoć je imala priliku da nizom manifestacija obeleži pola veka od izlaska prve epizode o strip junaku Zagoru (Zagor Te-Nej kako glasi njegovo puno ime), gospodaru Darkvuda, uz koga su generacije i generacije stripofila odrastale.\nGradska narodna biblioteka ,,Žarko Zrenjanin“ organizovala je „lajv art“ radionicu koju je vodio i tokom koje je uživo crtao Miodrag Ivanović Mikica, strip crtač iz Sombora, licencirani autor mnogih naslovnica Zagor ,,Zlatne serije“ novosadskog Dnevnika i Lunovog Magnus Stripa. U radionici su učestvovali učenici Osnovne škole ,,Žarko Zrenjanin“ čiji su radovi bili nagrađivani na različitim strip konkursima, uključujući i Teodoru Pavlov iz Zrenjanina, dobitnicu prve nagrade na ovogodišnjem strip konkursu Instituta Servantes u Beogradu.\nNakon radionice prešlo se u Narodni muzej gde je u malom salonu otvorena izložba koju čine zbirka crteža grupe od više od osamdeset strip autora iz svih pokrajina i republika bivše SFRJ.\nMeđu njima su i tri autora iz Zrenjanina. Nadležni kustos izložbe je Dušan Marinković, viši kustos u Narodnom muzeju.\n– Ovo je prva izložba u Narodnom muzeju gde je prisutan strip kao deveta umetnost. Mogu slobodno da kažem da je ovim napravljen jedan veliki korak u paleti svih dosadašnjih izložbi koje je Muzej organizovao. Izloženi su radovi oko osamdeset autora sa prostora bivše SFRJ, otprilike 130 radova koji su deo kolekcije Svetozara Anđela, stripofila i kolekcionara iz Zrenjanina. Izložbu posebno zanimljivom čine i originalne table četrnaest italijanskih autora – istakao je Dušan Marinković.\nNakon izložbe stripofili su se ponovo vratili u Biblioteku, gde je održana panel diskusija koja je okupila mnogobrojnu publiku. Diskutovalo se najviše o Zagoru naravno, a mnogi naši sugrađani izneli su svoja sećanja, među kojima su nestrpljiva čekanja da na kioske stigne nova epizoda omiljenog strip junaka.\nDiskusiju su vodili strip crtač Branislav Bane Kerac iz Novog Sada, autor koji trenutno crta epizode Zagora za italijansku izdavačku kuću Boneli koja je i ,,izrodila“ Zagora, Dušan Mladenović, glavni urednik Veselog četvrtka, izdavačke kuće koja je nosilac prava za većinu Bonelijevih junaka za Srbiju, Aleksandar Đukanović, profesor istorije i autor enciklopedije o Zagoru, kao i strip analitičar Nikola Dragomirović.\n– Manifestacije koje su održane pokazuju kolika je zainteresovsnost Zrenjaninaca za Zagora, i za strip uopšte. Okupljanje nam je pružilo jedinstvenu priliku da vidimo gde smo nakon pola veka od izlaska prve epizode ,,Zagora“. Moram da se zahvalim Svetozaru Anđelu koji nas je sve okupio i da nije njega ne bi bilo ni ovih dešavanja.Strip se danas manje čita, ne kao u ono vreme kada smo mi odrastalli uz njega, ali zato su tu savremene tehnologije, ne da unište, već da poboljšaju dostupnost stripa – kaže Branislav Kerac\nStripofili su svoje druženje nastavili u Kulturnom centru.\nDogađaje su podržali ,,Regionalni centar za talente“ i ,,Kancelarija za mlade“, a generalni pokrovitelj je kompanija ,,Gomeks“.\n← TEHNIČKI FAKULTET: Obrazovanje za savremeno doba


Od kako je završen rat u bivšoj Jugoslaviji, mnogi su preuzeli na sebe odgovornost i kontrolu nad “pomirenjem u regionu”. Haški tribunal je, na primer, imao pomirenje kao jednu od svrha svog osnivanja i postojanja, uz onu glavnu da osudi ratne zločince i donese pravdu žrtvama. Nije je ispunio, njegov kraj s oslobađanjem Haradinaja i Gotovine, na primer, bio je neslavan, a u regionu ćete teško pronaći osobu koja će da kaže da je Hag doprineo pomirenju. Osim ako niste profesionalno vezani za njegov rad.\nEvropska unija i danas drži “pomirenje u regionu” na visokoj poziciji svojih balkanskih stavova. U nedavnoj rezoluciji Evropskog parlamenta pominje se tri puta u važnim delovima izveštaja. I Evropska komisija ga u prošlogodišnjem izveštaju o Srbiji tretira kao važan deo regionalne saradnje.\nŽivi li “pomirenje u regionu” na bilo kom drugom mestu, osim u međunarodnim izveštajima o Balkanu, manje-više prepisivanim iz godine u godinu. Posle četvrt veka malo je verovatno da će neko (bilo ko) od tih čuvara obaveze pomirenja o regionu proglasiti kraj i reći - pomirili ste se, idemo dalje. Neće. Šta god da se bude dogodilo u realnom životu, “pomirenje u regionu” će ostati mantra iz sterilnih izveštaja međunarodnih birokrata.\nTajna dugovečnosti “pomirenja u regionu” je pre svega u tome što ovaj koncept nema nikakvu unutrašnju sadržinu, potpuno je apstraktan i, kao takav, nesprovodiv. Bar onako kako su ga zamislili kreatori od pre dve-tri decenije, a u životu ga održavaju njihovi današnji naslednici. Milioni dolara i evra američkih i evropskih obveznika ulupani su u projekte balkanskih NGO aktivista koji su “radili” na pomirenju u regionu.\nKrajnji efekat njihovog napora je na terenu još i manji od onog koji je imao Tribunal u Hagu. Bez obzira na to, Evropski parlament i danas, kako kaže, “pozdravlja rad organizacija civilnog društva na polju pomirenja i tranzicione pravde”. Dakle, podsećanje je ponovo tu, nismo ispunili važnu obavezu i moramo da nastavimo dalje, i to na isti način na koji pokušavamo već četvrt veka, copy-paste izveštajima i grantovima besmislenim i apstraktnim projektima.\nA da, ipak, pokušamo nešto drugo? Da, za početak demistifikujemo “pomirenje u regionu” kao praznu ljušturu, bez sadržine, koja će živeti večno i nikada neće doneti rezultat, sve dok dovoljno dugo ponavljamo da je ona temelj napretka regiona. Možemo li za početak da krenemo od toga da je pomirenje duboko emotivan, a samim tim i vrlo ličan čin, koji ne zavisi niti se odnosi na bilo koji kolektivitet? Da pođemo od toga da će pomirenje doći onog dana kada svi u regionu, ili makar najveći deo, dožive lični osećaj da su u miru sa drugima, da to niko drugi i ne treba da im potvrdi ni odobri?\nUpravo se to dešava na Balkanu, a ako hrabro odemo korak dalje, zašto da ne kažemo da je pomirenje u regionu već postignuto - Pomirili smo se, idemo dalje! Svako ko je prošlog vikenda doputovao po vakcinu na Beogradski sajam ili u niški “Čair” će se složiti sa ovim, a bilo ih je 20.000. I svako ko je u Severnoj Makedoniji, Crnoj Gori i Bosni i Hercegovini dobio jednu od vakcina iz srpske donacije reći će isto. Samo toga neće biti u izveštajima međunarodnih organizacija, jer će one i dalje baratati apstraktnim konstrukcijama, a ne živim ljudima i njihovim uverenjima.\nAlbanska političarka Majlinda Bregu, koja vodi Savet za regionalnu saradnju u Sarajevu, u pravu je kad kaže da će pomirenje na Balkanu doći brže ekonomskim povezivanjem nego političkim odlukama. Zato što je to jedini način da se u koncept pomirenja ubaci sadržina, ona koju će ljudi moći da vide, opipaju i da im bude od koristi. Auto-put od Beograda do Sarajeva, koji je “izgurao” srpski predsednik Vučić, daće tu sadržinu više nego što su ponudile sve druge inicijative za pomirenje zajedno u proteklih 20 godina.\nA šta tek da se kaže za auto-put prema Prištini i dalje ka Albaniji, koji je takođe “izgurao” srpski predsednik? Svaki evro koji je EU dala za ovaj projekat daće stostruko veći efekat za pomirenje nego sve dosadašnje konferencije, debate, knjige i medijski projekti na kojima su zabrinuti “regionalci” tugovali što je pomirenje još uvek daleko. Do sledeće konferencije.\nRegion se već pomirio, ili je makar na dobrom putu da to uskoro obavi. Pitajte ljude. Oni putuju jedni kod drugih, rade i trguju sa komšijama, vakcinišu se, ne trebaju im pasoši, ni telefonski razgovori više nisu skupi kao ranije. I svi se rado vraćaju svojoj kući, svojoj državi jer znaju da će uskoro ponovo moći da se vide s prijateljima i kolegama iz regiona. I ostaviće iza sebe one malobrojne nepomirene da mantraju o nekom imaginarnom, nikad ostvarivom kolektivnom pomirenju na koje neko treba da stavi završni pečat. To se, na sreću, nikad neće desiti, jer nikome nije ni potrebno.\nPiše: Dr Orhan Dragaš, autor knjige “Dva lica globalizacije – istina i obmane”